Toplana i Suboticagas dobili nove direktore | (Vesti - 28. 03. 2015) Subotica.com\nToplana i Suboticagas dobili nove direktore\n28.03.2015. u 10:40h\nNa današnjoj vanrednoj sednici Skupštine grada odbornici su većinom glasova podržali imenovanje Derva Ahmetovića za direktora JKP „Subotička toplana“ i Dragana Božinovića za direktora JKP „Subotica gas“.\nZa predloge, koji su se po treći put našli na dnevnom redu gradskog parlamenta, glasalo je 40 odbornika, dok je 13 bilo protiv, među kojima je bilo i dva člana odborničke grupe oko Socijalističke partije Srbije, koja je pre nekoliko meseci, dok nije došlo do raskola u stranci i delegirala ove kandidate.\n- Mi smo podržali ono što je po zakonu, koji je precizan i predstavlja korak u departizaciji, kandidate koji su dobili najviše ocene Komisije za imenovanje i koje je podržalo Gradsko veće – jasan je Duško Stipanović, predsedik odborničke grupe SPS-PUPS-SBB, koja je na današnjoj sednici zvanično imala šest članova. - Žao mi je što su socijalisti došli u ovu situaciju, da interese građana brane na ovaj način. Od novembra, kada je raspušten GrO, iako je na minulim izborima ostvario izvanredan rezultat, jedna neoliberalna grupa članova, koja nije dala doprinos na izborima, ali se pozicionirala posle njih, dovela je do ove situacije koja vodi ka marginalizaciji SPS-a u gradu.\nPored Stipanovića, za kandidate su glasali i odbornici Predrag Bobić, Nataša Murišić i Siniša Skenderović, dok su protiv bili Tamara Zagorac Mešter i Branko Pokornić.\nOdbornici u Skupštini grada Subotice: Tamara Zagorac Mešter, Duško Stipanović i Gojko Radić\n- Današnjoj situaciji doprinela je Statutarna komisija naše partije, koja je poništila odluku Privremenog rukovodstva, ali je GrO ponovo isključio tri člana Veljkovića, Ahmetovića i Božinovića, a posle ovakvog ponašanja iz stranke će ponovo biti isključeni i Stipanović i Bobić, jer ne može nijedan pojedinac da bude iznad organizacije – kategorična je odbornica Tamara Zagorac Mešter, koja je sa govornice postavila pitanje koalicinim partnerima iz SVM i SNS da li preuzimaju odgovornost za kandidate koji su isključeni iz sopstvenih partija.\nGlasajući za, odbornici iz redova SVM i SNS podržali su predložene kandidate.\n- Mi smo ostali dosledni stavu da ćemo podržati kandidate koji dođu na dnevni red skupštine, da ćemo ispoštovati ono što zakon nalaže – kratko je prokomentarisao Gojko Radić, šef odborničke grupe SNS. - To što su predlagači tačke skidali sa dnevnog reda nije naš problem, niti smo hteli da se mešamo, već smo podržali stav Komisije za izbor direktora, koju smo na ovom istom mestu formirali.\nSa druge strane, opozicija je bila protiv, čak je uložila amandmane da se za direktore imenuju Mihajlo Mandić i Pera Rikić, ali oni nisu izglasani.\n- Imenovanje direktora ova dva preduzeća je u startu bilo problematično, jer je konkurs bio farsa, čak je i sam predsednik komisije odmah izjavio da se zna ko će biti direktori – smatra Slavko Parać, predsednik odborničke grupe DS. - Stranka čiji su plen ova preduzeća se u međuvremenu podelila, došlo je do kupovine odbornika Zoltana Tereka od strane jednog dela odbornika, grupe koja je ostala sa manje članova, kome su obećavali radno mesto kad se postave njihovi kandidati za direktora, što je čist politički kriminal.\nSPS: Grubo narušen koalicioni sporazum\nsubotička toplana Radio Subotica suboticagas sednica gradskog parlamenta sednica lokalnog parlamenta privatizacija velika većnica gradska toplana izbor direktora javnih preduzeća sednica skupštine grada dragan božinović privatizacija medija dervo ahmetović vanredna sednica


Konferencija za medije povodom predstavljanja stavova organizacija civilnog društva o Nacrtu Zakona o izmenama i dopunama Zakona o psihoaktivnim kontrolisanim supstancama Republike Srbije - Drug Policy Network SEE\nKonferencija za medije povodom predstavljanja stavova organizacija civilnog društva o Nacrtu Zakona o izmenama i dopunama Zakona o psihoaktivnim kontrolisanim supstancama Republike Srbije\nPosted on 31/01/2017 by Milutin\nMreža za politike prema drogama jugoistočne Evrope vas poziva na konferenciju za medije povodom predstavljanja stavova organizacija civilnog društva o Nacrtu Zakona o izmenama i dopunama Zakona o psihoaktivnim i kontrolisanim supstancama (Zakon o PKS) koja će se održati u EU info centru, u sredu 01. februara 2017. godine od 11 do 12 časova (Kralja Milana 7, Beograd).\nMinistarstvo zdravlja objavilo je Nacrt Zakona o izmenama i dopunama Zakona o PKS 26. decembra 2016. godine a javna rasprava o ovom predlogu trajala je do 20. januara 2017. godine. Organizacije građanskog društva angažovane na politici prema drogama pozdravile su inicijativu za izmene i dopune Zakona, ali su veoma nezadovoljne načinom na koji je (u potpunoj tajnosti) predlog pripremljen, traljavom organizacijom javne rasprave i ograničenim rešenjima koje izmene predlažu.\nJedan broj organizacija građanskog društva predložio je mnogo širi spektar izmena i poziva na korenite promene politike prema drogama zasnovane na principima javnog zdravlja i ljudskih prava.\nNa konferenciji ćete pored ostalog čuti naše mišljenje o temama kao što su:\nšta zapravo nude predložene izmene Zakona a šta ne?\nda li je ozbiljno izmene Zakona doneti po hitnom postupku ili treba sprovesti ozbiljan i kvalitetan proces i kako on treba da izgleda?\nda li i kako dekriminalizovati droge?\nkoja je uloga organizacija građanskog društva u pomoći osobama koje koriste psihoaktivne supstance i kako im omogućiti da tu ulogu sprovedu?\nšta je Sistem ranog upozoravanja i koja je njegova uloga u prevenciji upotrebe novih prihoaktivnih supstanci?\nkako zakon o PKS utiče na mlade, da li i koju ulogu oni treba da imaju u donošenju odluka?\nda li je legalizacija lekova na bazi kanabisa već moguća i kako to omogućiti ljudima kojima su ti lekovi potrebni?\nda li i kako urediti proizvodnju lekova od kanabisa?\nu kojoj meri je moguće dobiti potpune informacije o zaplenjenim drogama?\nkako preduprediti pojave predoziranja?\nkako jezik koji koristimo doprinosi stigmatizaciji i marginalizaciji osoba koje koriste droge?\nMilutin Milošević – Izvršni direktor Mreže za politike prema drogama u jugoistočnoj Evropi\nDr Hajrija Mujović Zornić – Podpredsednik udruženja pravnika za medicinsko i zdravstveno pravo Srbije\nBojan Arsenijević – Koordinator za treninge i izgradnju kapaciteta, NVO Re Generacija\nOvim putem želeli bi da vas pozovemo da prisustvujete ovom događaju, kao i da potvrdite vaše prisustvo na office@dpnsee.org, zbog ograničenog broja mesta do 01. 02. 2017. do 10 časova.\nZa više informacija možete se obratiti Ireni Molnar na e-mail adrese office@dpnsee.org, ili irena.molnar@dpnsee.org, ili na telefon 061/6951243.\nOvaj materijal je izrađen uz pomoć Evropske unije. DPNSEE je jedini odgovoran za sadržinu ovog događaja i on ni na koji način ne odražava stavove Evropske unije.\nPosted in General NewsTagged Drug Law reformDrug Policy Network in South East EuropedrugpolicyOCDpsihoaktivne supstanceSerbiazakonPKS


ponedeljak, 16. apr 2018, 06:05\nZavršene su zajedničke vojno-policijske patrole na granici, u toku su i pripreme za obeležavanja Dana Vojske, u sklopu kojih i akcija u koju su uključene vojne zdravstvene ustanove. O svemu tome govori kapetan fregate Jovan Krivokapić, portparol Vojske Srbije.\nPonedeljkom emitujemo tematski blok "Rak je izlečiv". Koleginice, Ivana Božović i Ana Stamenković istražuju zbog čega je rak pluća najčešća i najsmrtonosnija maligna bolest u Srbiji, i da li će oboleli uskoro dobijati najsavremeniju terapiju o trošku države. Saznaćete i zašto je važno da sledeće subote budete na Beogradskom maratonu, ali i šta sve možemo da uradimo kako bi neke od najčešćih malignih bolesti bile otkrivene na vreme. Kampanju "Rak je izlečiv" Radio Televizija Srbije vodi uz podršku Ministarstva zdravlja.\nPet dana ostalo je do Beogradskog maratona. Pravi je trenutak da počne zagrevanje za trku. Ako nedostaje motiva i volje, možda pomogne neki savet onih kojima je trčanje gotovo svakodnevica. U naš studio utrčaće članovi Beogradskog trkačkog kluba.\nZa kraj Jutarnjeg programa jedna muzička premijera i prava poslastica za ljubitelje muzike, ali i prirodnih lepota. Muzičko-scensko pojašnjenje spota koji ćemo videti, stiže nam od Nenada Milosavljevića - Neše Galije.\nUrednik: Duško Nikolić, voditelj: Dragana Kosjerina


Svi putevi vode na Kosovo - Bujanovačke\nPočetna KOSOVO Svi putevi vode na Kosovo\nBujanovačke17. feb 2020.KOSOVO, NASLOVNA, POLITIKA0\nBujanovac, Priština, 17. februar 2020. -Na obeležavanju 12 godina od kada je kosovska skupština proglasila nezavisnost Kosova prisutna je i Opština Bujanovac čiji predsednik Šaip Kamberi boravi u ponedeljak u Peći, kako je naveo, “u cilju produbljivanja saradnje između nekoliko lokalnih samouprava sa Kosova, Albanije, Severne Makedonije i Crne Gore”.\n– Ovaj događaj se odvija u okviru aktivnosti obeležavanja godišnjice nezavisnosti Kosova. Sa gradonačelnikom Peći Muhadžerijem razgovarali smo o produbljivanju 18-godišnje saradnje između Bujanovca, Peći, Drača, Tetova i Ulcinja – objavio je Kamberi na svojoj zvaničnoj FB stranici, gde je građanima Kosova “čestitao godišnjicu nezavisnosti”.\nSa predsednikom Peći, potpredsednikom Ulcinja i sa predsednikom SO Tetovo potpisana je i inicijativa za bratimljene ovih opština sa Bujanovcem.\nČestitke “građanima i rukovodstvu Kosova” uputili su i predsednik Nacionalnog saveta Albanaca (NSA) Ragmi Mustafa i lider bujanovačkog odbora Alternative za promene Arber Pajaziti.\n-Albanci iz Preševske doline su bili tamo, u prvim redovima u svim fazama oslobođenja – naveo je Mustafa, dodavši da „Republika Kosovo treba zvanično da uključi Preševsku dolinu u dijalog sa Srbijom, kao zahtev baziran na realnosti i istoriji“.\nPored čestitke narodu Kosova na „12 godina nezavisnosti“, Pajaziti ističe da „februar 2008. godine seća na stremljenja albanskog naroda u bivšoj Jugoslaviji da Kosovo učini nezavisnom državom“.\nKako smo nezvanično saznali, svi politički predstavnici Albanaca u Bujanovcu, Preševu i Medveđi pozvani su Prištinu na centralnu proslavu.\nTAGarber pajaziti Kosovo Šaip Kamberi\nPrevious PostGrađani Tirane neupućeni zašto se na Kosovu slavi 17. februar Next PostPremijerka Brnabić na donatorskoj večeri za pomoć Albaniji\nBujanovačke5. sep 2020.


Predstavljen rad Gayten-LGBT u okviru Nedelje ponosa 2018 - Geten\nPredstavljen rad Gayten-LGBT u okviru Nedelje ponosa 2018\nJutros su u punoj sali Medija centru u Beogradu predstavljeni rad, aktivnosti i politike Gayten-LGBT u okviru dešavanja na ovogodišnjoj Nedelji ponosa.\nPredstavljanjem je moderirala Jovanka Todorović, koordinatorka za zagovaranje, koja je takođe govorila i o nastanku i počecima organizacije, društveno-političikom kontekstu ondašnjeg vremena te promenama koje se od onda desile u pogledu položaja i prava LGBTIQ osoba, i tadašnjim problemima nevidljivosti i nepriznavanja LGBTIQ osoba. Ona je upoznala zainteresovane s prvim kampanjama i projektima organizacije, prvom prajdu na prostoru Srbije u čijoj smo organizaciji učestvovali 2001, kao i saradnji i umrežavanju s drugim organizacijama kod nas i u regionu. Pomenula je i kuturno-umetničke prakse koje je Gayten-LGBT pokretao ili u njima učestvovao – predstave, radio emisije, festivale – kao i dugogodišnje servise organizacije, LGBTIQ SOS telefon i individualnu psihološku podršku, prvu trans grupu podrške na ovim prostorima koja je s radom krenula 2006. godine, pravni timorganizacije, vebsajt organizacije - mesto susreta LGBTIQ osoba i mesto najnovijih informacija u vezi s pitanjima rodnog identiteta i njegove pravne regulacije – prevodilačko-izdavačku delatnost organizacije, itd.\nNešto detaljniju sliku o servisima organizacije dala je Jelena Vidić, psihloškinja i psihoterapeutkinja u Gayten-LGBT. Govorila je o značaju postojanja LGBTIQ SOS linije - putem koje već 12 godina pružamo podršku - posebno za LGBTIQ osobe koje žive van Beogarda u različitim delovima zemlje i kojima je to često jedini vid podrške, kao i o konsultacijama koje pružamo preko imejla i Fejsbuka, te trans grupi podrške, prvoj u Srbiji i regionu, koja se sastaje dvaput mesečno i od velike je važnosti kako za trans osobe koje žele tranziciju, tako i za osobe koje se rodno ne određuju, a posebno za mlade. Situacija s individualnom psihološkom podrškom koju pružamo je takva da nas kontaktira više zainteresvanih osoba nego što smo u mogućnosti da odgovorimo, dodala je. Takođe je pristutne upoznala i s društvenim kontekstom koji okružuje LGBTIQ osobe, posebno mlade LGBTIQ osobe u Srbiji, visokim nivoima stigme, socijalne distance, diskriminacijom koja je sistemska.\nIvana Miučić je govorila o radu i aktivnostima Lezbejskog tima u okviru organizacije Gayten-LGBT, o emotivnoj podršci koju pružaju lezbejkama, SOS telefonu – liniji koja je otvorena jednom nedeljno – i radionicama, edukaciji za lezbejke i izdavačkoj delatnosti.\nPredstavljanje rada organizacije Gayten-LGBT u okviru Nedelje ponosa 2018.\nZorica Mršević, dugogodišnja saradnica pravnog tima Gayten-LGBT i pravnica, govorila je o zagovaranju za zakonske promene u okviru organizacije i naporima da se zakonski okviri Srbije promene, o Modelu Zakona o rodnom identitetu i važnosti usklađivanja zakonodavstva države s trendom izmena i donošenja naprednih zakona o rodnom identitetu u Evropi i svetu. Ona je napomenula da Srbija ima dugu i vrlo uspešnu tradiciju izvođenja operacija prilagođavanja tela rodnom identitetu, ali da su adekvatne zakonske promene koje bi to trebalo da isprate nažalost izostale.\nU punoj sali Medija centra predstavljanju organizacije prisustvovala je i grupa akušerki-babica iz Švedske, s kojima smo nakon panela razgovarale o trenutnim praksama tretiranja interseks stanja i atipičnih polnih anatomija kod beba i dece u Švedskoj, kao i promenama u ovom polju koje su se tamo poslednjih godina desile, a u odnosu na koje medicinski establišment u Srbiji i dalje kasni.


Raspisan konkurs polaznika Centra za osnovnu policijsku obuku | TV KANAL 9 NOVI SAD\nNaslovna EMISIJE Raspisan konkurs polaznika Centra za osnovnu policijsku obuku\nRaspisan konkurs polaznika Centra za osnovnu policijsku obuku\nVIDEO K9: Raspisan je konkurs za upis polaznika u Centar za osnovnu policijsku obuku, obaveštavaju iz MUP-a. Konkurs je otvoren do 8. aprila.\nU Centar za osnovnu policijsku obuku za stručno osposobljavanje za obavljanje poslova i zadataka uniformisanog policijskog službenika, biće primljeno 1.400 polaznika, saopšteno je iz Ministarstva unutrašnjih poslova koje je u sredu raspisalo Konkurs za upis.\nKonkursom su predviđena radna mesta za 480 polaznika- policajaca, 250 saobraćajnih policajaca, 270 graničnih i 400 policajaca za rad u zajednici, na području Policijske uprave za grad Beograd i 26 područnih policijskih uprava, na koji se kandidati mogu prijaviti do 8. aprila.\nPravo učešća na konkursu imaju državljani Srbije koji imaju prijavljeno prebivalište na teritoriji naše zemlje najmanje jednu godinu neprekidno, kao i prijavljeno prebivalište na teritoriji organizacione jedinice za koju je raspisan konkurs.\nSve ostalje detalje o konkursu zainteresovani mogu naći na sajtu Ministarstva unutrašnjih poslova www.mup.gov.rs i sajtu www.copo.edu.rs Centra za osnovnu policijsku obuku u Sremskoj Kamenici.\ncopo sremska kamenica\nPrethodni tekstUručena nagrada “Laza Kostić”\nSledeći tekstRačuni informatike za februar


Posle odmora, novi izazovi za Obamu\nPredsednik sa prvom damom Mišel Obamom i ćerkama Maliom i Sašom vraća se u Belu kuću sa odmora na Havajima, 4. januara 2011.\nPredsednik Barak Obama vratio se jutros u Vašington, posle odmora na Havajima. Krajem prošle godine, ostvario je nekoliko važnih pobeda u Kongresu, gde je usvojen kompromisni zakon o poreskim olakšicama, a Senat odobrio novi sporazum START sa Rusijom. Medjutim, Kongres u novom sastavu sutra počinje sa radom, a u njemu - republikanci imaju većinu u Predstavničkom domu, dok je demokratska većina u Senatu smanjena. Promenjeni odnos snaga predstavljaće izazov za predsednika.\nVašington u koji se predsednik Obama jutros vratio sa odmora je znatno drugačiji grad od onog koji je napustio pre manje od dve nedelje.\n“Naš zadatak ove godine je da dalje radimo na oporavku. Lepo smo napredovali pred završetak rada starog Kongresa i nadam se da ćemo nastaviti taj napredak”, rekao je predsednik novinarima na povratku sa Havaja.\nU sredu će zakletvu položiti 85 novih republikanskih kongresmena, medju kojima je i vlasnik jedne picerije, Bobi Šiling.\n“Došli smo da se borimo, da vratimo stvari na pravi kolosek kako bi naša deca i unuci imali iste mogućnosti koje su pružene nama!”, izjavio je on.\nU Vašington se vraća i Džon Bejner, od sutra predsednik Predstavničkog doma. On će sa svojim republikancima večeras izneti plan o ukidanju zakona predsednika Obame o zdravstvenoj zaštiti. O predlogu će se glasati iduće srede.\n“Verujemo da se Obaminom reformom uništava najbolji sistem zdravstvene zaštite, što će zemlju dovesti do bankrotstva. Verujemo da taj zakon treba da se ukine i zameni razumnim reformama koje će smanjiti troškove zdravstvenog osiguranja”, naveo je Bejner.\nIako će predlog verovatno proći Predstavnički dom, neće dospeti daleko u Senatu, gde demokrate i dalje imaju većinu.\n“Demokrate u Predstavničkom domu će nastaviti da štite dobrobiti koje smo ostvarili za američki narod na polju zdravstva i ekonomije”, poručila je odlazeća predsednica Predstavničkog doma Nensi Pelosi, koja od srede predvodi demokratsku manjinu u tom telu.\n“Demokrate to vide kao priliku da ponovo raspravljaju o zakonu pred američkim narodom, ukažu na njegove popularnije odredbe a republikance predstave kao one koji se protive tim odredbama”, navodi politički komentator mreže ABC News, Zakari Vulf.\nDžon Bejner je obećao da će državnu potrošnju ove godine smanjiti za sto milijardi dolara. No, prava bitka o budžetu nastupa u februaru, kada će se raspravljati o limitu državnog zaduživanja. Podizanje te granice je ključno za finansiranje vlade, ali se tome odlučno protive članovi Pokreta Čajanka, kao što je novoizabrani senator Rend Pol.\nU medjuvremenu, predsednik Obama takodje treba da donese neke kadrovske odluke unutar Bele kuće. Očekuje se da će prvo imenovati najvišeg ekonomskog savetnika umesto Lerija Samersa, a mediji prenose i da bi mogao da postavi Vilijama Dejlija, bivšeg sekretara za trgovinu u administraciji Bila Klintona, za novog šefa svog kabineta.\nObama će takodje danas potpisati novi sistem za proveru bezbednosti hrane u SAD.\nTim zakonom vladi se pružaju veća ovlašćenja u sprovođenju inspekcija fabrika za preradu hrane u Sjedinjenim Državama i inostranstvu. Takodje se vladi pruža ovlašćenje da povlači prehrambene proizvode sa tržišta. Dosadašnjim propisima vladi je bilo dopušteno samo upućivanje zahteva za opoziv prehrambenih proizvoda.\nVelike kompanije i proizovdjači će morati da razviju detaljne planove za bezbednost hrane i da vode o tome evidenciju, kako bi vlada lako mogla da udje u trag izvoru proizvoda povučnih sa tržišta. Uvezena hrana će takodje biti suočena sa oštrijim restrikcijama.


Zlatiborski krug obeležio 15 godina rada – Zlatibor.News\nUdruženje građana Zlatiborski krug iz Čajetine je, u ponedeljak 5. decembra, proslavilo 15 godina rada. Za proslavu ovog jubileja odabran je Svetski dan volontera, da bi se još jednom ukazalo na značaj građanskog aktivizma i volonterizma i da bi se odala počast svim volonterima koji se uključuju u aktivnosti Zlatiborskog kruga.\nTagged cajetina, pomoc u kuci, solidarnost, volonteri, zlatibor, zlatiborski krug


Xbox Scarlett će razbiti PS5 u odnosu performansi i cene – obećava Microsoft\n01.08.2021 | 16:09\nDobrovoljno davanje krvi u Zaječaru 4. avgusta\nDanas se slavi Sveti Stefan, despot srpski\nTimočki Zodijak: Dnevni horoskop za 1. avgust 2021.\nNajtopliji dan vrelog talasa, najviša dnevna temperatura do 42 stepena\nSaobraćajna nezgoda u Čupićevoj ulici u Zaječaru, oborena biciklistkinja\nU Zaječaru još troje obolelo od korone\nNegotin: Policija u stanu osumnjičenog pronašla i zaplenila oko 35 grama marihuane i digitalnu vagicu\nPet osoba povređeno u saobraćajnoj nezgodi kod Asfaltne baze u Zaječaru\nVestiXbox Scarlett će razbiti PS5 u odnosu performansi i cene – obećava...\nRatovi konzola će se veoma pojačati na početku 2020. godine, jer i Microsoft i Sony planiraju da sledeće godine predstave novitete. Microsoft ne planira da zaostane ni malo, pa nam već sada stižu informacije iz te kompanije koje govore će se Xbox Scarlett i te kako držati sa PlayStation-om rame uz rame.\nDirektor Xbox divizije Fil Spenser o „Scarlett” projektu rekao je da su izvukli pouke iz prethodnih Xbox modela i da će nadolazeći model biti cenovno pristupačniji nego Xbox One koji je od PS4 bio 100 dolara skuplji, ali i slabiji. Sa tim na umu, novi razvojni tim ima pozicioniranje na tržištu i uspeh u prodaji kao glavni prioritet. On je takođe naveo da su godinama unazad diskutovali o tome da li će biti još hardverskih konzola i da misli da će i posle projekta Scarlett biti drugih uređaja.\n„Ono na šta želimo da se koncentrišemo, jeste cross-play i kompatibilnost unazad, koja je tako bitna našim korisnicima”, rekao je Spenser.\nIzgleda da zaista Microsoft ne želi da ponovi grešku od pre nekoliko godina. Zbog toga će sigurno i Sony biti na oprezu, a na kraju konkurencija je dobra vest i za igrače jer će dobiti bolje i moćnije uređaje po istoj ceni.\nPrethodni članakZabavne činjenice: Šta se dešava u našem telu kada stigne hladno vreme\nSledeći članakIskliznuli vagoni cisterne kod Čokonjara, železnički saobraćaj u prekidu\nTimočka- 01/08/2021 | 13:27\nTimočka- 01/08/2021 | 12:32\nTimočka- 01/08/2021 | 12:28\nTimočka - 01/08/2021 | 13:27\nTimočka - 01/08/2021 | 12:32


Izvor: B92, 10.Maj.2021, 07:41\nU nedelju u svetu je registrovano više od 786.000 potvrđenih slučajeva koronavirusa, a ukupan broj takvih slučajeva premašio je 157,28 miliona, objavila je SZO.\nu. Do 9. maja, širom sveta registrovano je 157.289.118 novih slučajeva korona virusa i 3.277.272 smrtnih slučajeva povezanih sa kovid-19.\nBroj potvrđenih slučajeva porastao je za 786.943 u protekla 24 sata, a broj smrtnih slučajeva povećao se za 12.994, prenosi Tass.\nStatistika SZO se zasniva >> Pročitaj celu vest na sajtu B92 << na zvanično potvrđenim podacima iz zemalja.\nJugoistočna Azija čini više od 53 odsto dnevnog broja slučajeva kovid-19 (424.052 slučaja). Slede Severna i Južna Amerika (198.096) i Evropa (107.253). Najveći broj slučajeva korona virusa prijavljen je iz Sjedinjenih Država (32.300.609), Indije (22.296.414), Brazila (15.082.449), Francuske (5.696.293), Turske (5.016.141), Rusije (4.880.262), Velike Britanije (4.433.094), Italije ( 4,102,921), Španije (3,559,222), Nemačke (3,520,329), Argentine (3,118,134) i Kolumbije (2,968,626).\n11:29: Otvorena istraga o eksploziji u Leverkuzenu\n11:29: U požaru u Doboju stradao pedesetosmogodišnjak\n11:29: Pogledajte plan vakcinacije bez zakazivanja u Banjaluci, na raspo...\n11:29: Pronađena punica s Pelješkog mosta: "Ja sam stvarno rekla da ...


Derficit budžeta Srbije na kraju novembra 38,2 milijarde dinara\nDeficit republičkog budžeta na kraju novembra bio je 38,2 milijarde dinara, a kada se uključe projektni zajmovi 53,1 milijardu dinara, objavilo je danas Ministarstvo finansija.\nU novembru su prihodi budžeta iznosili 81,9 mlijardi, a rashodi 82,2 mlijardi, tako da je mesečni deficit bio 300 miliona dinara.\nPoreski prihodi u novembru su bili 72,3 milijardi i najveće uplate su po osnovu poreza na dodatu vrednost (PDV) u iznosu od 34 mlijardi dinara.\n“Druga uplata oktobarskih akciza izvršena je početkom novembra, zbog kalendarskog efekta, što je rezultiralo znatno višim prihodom u poredjenju sa prethodnim mesecima. U novembru se isplaćuju i nešto veće kamate na štednju, zbog Nedelja štednji, tako da je i porez na kamate veći nego u ostalim mesecima, što je rezultiralo većim prihodom po osnovu poreza na dohodak”, piše u saopštenju Ministarstvu finansija.\nNeporeski prihodi budžeta iznosili su 9,1 mlijardu, a donacije 600 miliona dinara.\nRashodi budžeta u novembru su bili na nivou ovogodišnjeg proseka, ali su rashodi za plate bili veći zbog jednokratne isplate zaposlenima u prosveti.\nUkupno je na isplatu zarada utrošeno 20,9 milijardi, transferi organizacijama obaveznog socijalnog osiguranja iznosili su 21,6 mlijardi dinara, a najveći deo se odnosio na dotacije za penzije, 17,9 mlijardi dinara.\nNa nivou opšte države u periodu januar – novembar zabeležen je deficit od 65,2 milijardi, dok je deficit u novembru iznosio 2,1 milijardi dinara.\n“Bolji rezultat od planiranog sa prihodne strane u najvećoj meri posledica je jednokratnih neporeskih prihoda, kao što su uplate dividendi i dobiti javnih preduzeća. Bolja od očekivane je i naplata poreskih prihoda, pre svega PDV, akciza na duvanske proizvode i derivate nafte, kao i doprinosa”, navelo je Ministarstvo finansija.\nKako je objašnjeno, sa rashodne strane najveći efekat je imalo slabije izvršenje kapitalnih izdataka i dinamika isplate otpremnina za radnike preduzeća u restrukturiranju.\nPosmatrano po delovima opšte države, kod AP Vojvodina zabeležen je suficit u iznosu od 0,7 milijardi dinara, dok je na nivou lokalnih samouprava suficit bio 9,2 milijardi dinara.Nacionalna služba za zapošljavanje i RFZO su u suficitu, dok su PIO fond i fond za socijalno osiguranje vojnih osiguranika (SOVO) u deficitu 2,9 i 1,2 milijardilrd dinara.\nDržavna preduzeća nadležna za održavanje i izgradnju puteva, Putevi Srbije i Koridori Srbije se u najvećoj meri finansiraju iz kredita, te je njihov ukupan deficit na kraju novembra bio 20,1 milijardi dinara.


Bečki aerodrom uskoro postaje klimatski neutralan! - Centar za razvoj i podršku\nBečki aerodrom uskoro postaje klimatski neutralan!\nSljedeće godine aerodrom Schwechat trebao bi u pogon pustiti najveći solarni sistem u Austriji čija će ukupna površina odgovarati onoj 48 nogometnih igrališta\nBečki aerodrom Schwechat nastavlja provoditi mjere kojima nastoji doprinijeti zaštiti klime. Tako je u srijedu najavljeno da će se na području aerodroma izgraditi najveći fotonaponski sistem u Austriji. Obuhvaćat će osam solarnih sistema ukupne snage oko 24 MW koji će se prostirati na površini od oko 24 hektara, što otprilike odgovara površini 48 nogometnih igrališta. Očekuje se da će se ondje godišnje proizvoditi otprilike 30 miliona kWh električne energije. Time bi trebali pokriti trećinu potrošnje struje na aerodromu, a tolika količina energije dovoljna je, primjerice, za opskrbu oko 7.000 domaćinstava godišnje.\nPostavljanje solarnih sistema samo je jedna od brojnih mjera koje ova zračna luka provodi s ciljem postizanja klimatske neutralnosti. Tako se, primjerice, postojeća rasvjeta postupno zamjenjuje ekološki prihvatljivim LED rasvjetnim tijelima. Bečki aerodrom sve se više oslanja i na električnu mobilnost, a trenutačno ima više od 380 e-vozila. Nova i moderna zgrada Vienna Airport Office Park 4 koristi geotermalnu energiju te je već nekoliko puta proglašena najodrživijom poslovnom zgradom u Austriji.\nPosljednjih godina aerodrom Schwechat je smanjio emisiju CO2 za 70 %, a potrošnju energije za više od 40 %. Predsjednik uprave Günther Ofner istaknuo je da je ovaj aerodrom na dobrom putu da postane prvi „zeleni” aerodrom u Europi te da će za samo nekoliko godina postići klimatsku neutralnost.\nU Bosanskom Petrovcu se gradi najveća solarna elektrana u BiHZelena stambena oaza u Leeds-u


Sokolović na Krugu 99: Krajem djelovanja MKSJ propustili smo šansu da nam bude bolje | RTV TK | Najbliži Vama!\nSarajevo, BiH. 10. decembar 2017: Krajem djelovanja Međunarodnog suda u Hagu smo propustili šansu da nam bude bolje i ono što nam je to tijelo ponudilo nismo iskoristili, izjavio je danas u Sarajevu profesor Džemal Sokolović ( Denis Zuberi - Anadolu Agency )\nPrevious articleSaobraćajka u Đurđeviku: Automobil završio na krovu\nNext articleDanas pretežno oblačno, ponegdje kiša


Neizvjesna turistička sezona, a mnogo interesovanja Novopazaraca za ljetovanja | SANA\nHome Vijesti Neizvjesna turistička sezona, a mnogo interesovanja Novopazaraca za ljetovanja\n–Ima interesovanja i to je ono što nas raduje. Iako je Crna Gora otvorena, Albanija je zemlja koja se nametnula kao atraktivna destinacija za naše građane a i širom Srbije postaje popularna i privlačna jer i oni koji ljetuju u Grčkoj ove godine imat će poprilično ozbiljne uslove za ulazak u Grčku. Neće moći ući bez negativnog PCRa ili potvrde o vakcinaciji a čak su vlasti Grčke dale sebi za pravo da nasumičnim uzorkom mogu odabrati bilo kojeg putnika na graničnom prijelazu i dodatno odraditi brzi test što dodatno komolikuje samu proceduru ulaska u Grčku, kaže Mersad Ličina Dream Travel, Novi Pazar\nPitanja mnogo, a do odgovora ne tako jednostavno jer se situacija i propisi neprestano mijenjaju\n–Dosta naših klijenata koji godinama koriste naše usluge dolaze i postavljaju pitanja na koja prosto nemamo odgovore. Pitanje, primili smo vakcinu i gdje sad možemo. Posljednja informacija s početka ove sedmice je da je Turska odobrila ulazak građanima Srbije koji su primili drugu dozu vakcine i da je prošlo 14 dana od druge doze. Ako nisu primili vakcinu onda moraju imati negativan PCR test ne stariji od 72 sata, ističe Ličina\nPrevious articleMelaje, selo čiji su procvat pomogli i pomažu prosvjetari\nNext articleDr. Muratović: Tužbe me neće zaustaviti, obraz nije na prodaju


KFOR UOČI DOLASKA PREDSEDNIKA SRBIJE: Preduzimamo sve neophodne mere za bezbednu posetu Vučića | Vesti | Kurir\nBRUTALNOST IZVRŠITELJA PRELAZI SVE GRANICE: Usred zime uzimaju 20\t142\nOTVORIO GLAVU MLADIĆU, SIMULIRAO SEKS SA ŠTENETOM I MUČIO ROTVAJLERA?! 4\t356\nTINEJDŽERKE SE OPIJAJU PREKO VAGINE! Novi, bizarni trend stiže 10\t215\nINTERVJU! ALEKSANDAR VULIN MINISTAR ODBRANE: Putin pustio suzu 92\t94\nsituacija mirna i stabilna\nPolitika 08.09.2018. 08:22h 08.09.2018. 08:56h\nPRIŠTINA - Glavni portparol Kfora Vinćenco Grasov izjavio je da će "Kfor preduzeti sve neophodne mere da se omogući bezbedna poseta srpskog predsednika Aleksandra Vučića" Kosovu.\nGrasov je kazao da je bezbednosna situacija na Kosovu mirna i stabilna i da nema nikakvih znakova potencijalnih tenzija.\nOn je rekao i da je "Kfor u svakom slučaju uvek imao odličnu saradnju i partnerstvo sa srpskim oružanim snagama, kako bi garantovao stabilnost u ovom regionu, i, naročito, duž administrativne linije".\n- Kfor će preduzeti sve neophodne mere da se omogući bezbedna poseta srpskog predsednika Aleksandra Vučića, u bliskoj saradnji sa Kosovskom policijom i Euleksom - poručio je Grasov.\nISPLIVAO NOVI SNIMAK! GOLA KARLEUŠA POSLALA VRANJEŠU PORUKU: Kada puna pene, a u prvom planu PEVAČICINE BUJNE GRUDI! (VIDEO 18+) 3 18\t664


Tenis-X.com » 2018 » April\nĐere u dva taj-brejka izbacio Istomina u Istanbulu, Troicki bolji od Tomića\nSrpski teniser Laslo Đere napravio je iznenađenje u prvom kolu turnira u Istanbulu savladavši znatno iskusnijeg Uzbekistanca Denisa Istomina 7:6 (7:5), 7:6 (8:6). Viktor Troicki sa 2:1 (3:6, 6:0, 7:5) savladao Australijanca Bernarda Tomića.\nSrpski teniser Laslo Đere napravio je iznenađenje u prvom kolu turnira u Istanbulu savladavši znatno iskusnijeg Uzbekistanca Denisa Istomina 7:6 (7:5), 7:6 (8:6).\nKrunić napredovala zbog pada Šarapove\nČetvrt veka od napada na Moniku Seleš\nPre tačno dvadeset pet godina, 30. aprila 1993. godine, dogodio se napad na Moniku Seleš, tada najbolju teniserku sveta. Ginter Parh, navijač koji je bio opsednut teniserkom Štefi Graf, napao je i povredio igračicu rođenu u Novom Sadu na turniru u Hamburgu, tokom meča sa Magdalenom Malejevom.\nNajbolji srpski teniser Novak Đoković, posle nekoliko loših rezultata na turnirima, rešio je da dođe u Beograd i skupi snagu za naredne izazove.\nKraj za Krunićevu u Istanbulu\nNajbolje rangirana srpska teniserka Aleksandra Krunić nije uspela da se plasira u četvrtfinale turnira u Istanbulu jer je poražena od Grkinje Marije Sakari 6:3, 6:1.\nNovak Đoković rekao je posle poraza u drugom kolu turnira u Barseloni da nije opravdao očekivanja, kako tuđa tako ni svoja, kao da će mnogo morati da radi sa timom kako bi se vratio na staze stare slave.\nNajbolji srpski teniser Novak Đoković nije uspeo da se plasira u treće kolo turnira u Barseloni, pošto je poražen od Slovaka Martina Kližana sa 2:1 (6:2, 1:6 i 6:3) u setovima.\nKrunićeva savladala Makarovu u Istanbulu


Faktor | Potrošačka korpa za juli 2019. godine dvije hiljade KM\nPotrošačka korpa za juli 2019. godine dvije hiljade KM\n01.08.2019. / 08:45\nU kategoriji prehrana korištene su cijene iz tri trgovačka centra za 82 artikla\nSindikalna potrošačka korpa koju je Savez samostalnih sindikata Bosne i Hercegovine izračunao za juli 2019. godine iznosi 1.998,61 KM i za 95,55 KM je jeftinija od potrošačke korpe za prethodni mjesec. Prosječna plaća isplaćena u Federaciji BiH za mjesec maj 2019. iznosila je 938,00 KM (posljednji podatak objavljen od strane Federalnog zavoda za statistiku) i za 12 KM je viša od prosječne plaće isplaćene u aprilu 2019. godine. Pokrivenost sindikalne potrošačke korpe prosječnom plaćom je 46,93 posto.\n1. Prehrana – 43,37 posto\n2. Stanovanje i komunalne usluge – 15,57 posto\n3. Higijena i održavanje zdravlja – 5,65 posto\n4. Obrazovanje i kultura – 6,0 posto\n5. Odjeća i obuća – 15,01 posto\n6. Prijevoz – 6,9 posto\n7. Održavanje domaćinstva – 7,5 posto\nU kategoriji prehrana korištene su cijene iz tri trgovačka centra za 82 artikla. Kada je riječ o higijeni i održavanju zdravlja ubrojani su troškovi za osam stavki, a za stanovanje i komunalne usluge troškovi za šest stavki. Bitno je naglasiti da za juli u troškove obrazovanja i kulture nisu uračunati troškovi kupovine knjiga, pribora i materijala za školu, saopćio je Sindikat.


Nemačka privreda ne može večno da raste | Izbor iz štampe | DW | 12.01.2012\nNemačka privreda ne može večno da raste\nU Nemačkoj još nikada nije bilo ovoliko zaposlenih. Savezni zavod za statistiku saopštio je da u toj zemlji posao ima 41.041.000 građana – 535.000 više nego prošle godine. Konjunktura je još uvek zdrava i dobra. Dokle?\nBudžetska štednja evro-zoni i slabljenje evra, uskoro bi mogli da zaustave nemački rast\nDonaukurir (Ingolštat): „Sada veliko pitanje glasi: hoće li prevladati rast ili će doći recesija? Možda zvuči suludo, ali upravo je evropska dužnička kriza održala nemačku privredu u formi, a sledećih meseci će, kako stvari stoje, oštro zakočiti konjunkturu. 2011, za nesigurne potrošače i ulagače važila je deviza: kupovati umesto štedeti, graditi umesto špekulisati. Trgovci automobilima, težišta električne struje, građevinske firme i trgovci nekretninama bili su neprikosnoveni na tržištu. Ali, sada se na horizontu pojavljuju tamniji oblaci. Finansijski kolaps Grčke koji verovatno neće moći da se izbegne, budžetska štednja u većini zemalja evro-zone i slabljenje zajedničke valute, uskoro bi mogli da zaustave rast.“\nFinansijski kolaps Grčke verovatno neće moći da se izbegne\nNordvest cajtung (Oldenburg): „Nemačka preduzeća ulaze u slabu fazu sa mnogo sklopljenih ugovora. Kapacitet su uglavnom još uvek dobro iskorišćeni. Osim toga, tu su i oprobani recepti za slučaj da pad privrednog rata bude veći nego što se očekivalo. Strukture bilansa izgledaju odlično ako ih uporedimo sa ranijim fazama: neobično mnogo preduzeća ima pune kase. Tako će slabija faza moći da se prebrodi i sa manje novih narudžbi…“\nNordze cajtung (Bremerhaven): „Ako finansijska situacija u južnoj Evropi ne bude mogla da se stabilizuje političkim sredstvima, srećno nemačko ostrvo privrednog rasta, uskoro će biti poplavljeno. Eko Evropa propadne kao izvozno tržište, mnoga preduzeća će se odreći iznajmljenih radnika i ugovora na određeno vreme. Tako da potrošači teško da će moći da ispune svoj zadatak spasilaca konjunkture.“\nNoje osnabriker cajtung (Osnabrik): „Retko kada je tako mnogo ljudi znalo – tako malo. Retko kada je u nemačkoj privredi postojala tako velika razlika između onoga što je neposredno doživljeno i nesvesno registrovano. Jedni su sa sveskama punim sklopljenih ugovora ujahali u novu godinu na talasu euforije, drugi ne veruju povoljnoj konjunkturi i vide samo kako se iz pravaca navlače crni oblaci. Neki čak vide i jedno i drugo istovremeno. Može biti da je Nemačka izbegla duboku recesiju. No, jedno je sigurno: najveća evropska privreda nije nikakvo ostrvo. Kontinent je još uvek najomiljenije izvozno tržište za Nemce. Kada bi evropski trgovinski partneri redom skliznuli u recesiju, to ne bi bilo bez posledica, pa i kada bi u samoj Nemačkoj potražnja ostala stabilna a privredni rast u Kini ostao neometan.\nNemački Savezni zavod za statistiku saopštio je da je u toj zemlji zaposleno 41.041.000 građana – 535.000 više nego prošle godine\nU takvoj situaciji, preduzetničke vrline poput analize predstojećih mogućnosti i sposobnosti reagovanja, vrede još više nego inače. To ne važi samo za firme, već i za države. Mnoga srednja preduzeća na severozapadu izvukla su ispravne zaključke iz krize 2008. i 2009. i dovele svoje finansije u red. Povećanje stope sopstvenog kapitala uspele su da se naoružaju protiv gubitaka koje donosi pad privrednog rasta u Evropi. Brige u Nemačkoj stvara pre svega država. Njen rekordni dug je bio i ostao skandalozan i predstavlja lošu zaštitu u krizi.“\nŠtutgartercajtung (Štutgart): „Još prošle godine se pokazalo da je Evropom počeo da puca jedan veliki šav. Ovde – nemačka privreda koja puca od snage, i koja je zahvaljujući konkurentnosti uspela da osvoji poene na azijskom tržištu, tamo – krizne zemlje evro-zone poput Grčke, Italije i Španije, koje nisu mogle da drže korak sa Nemačkom ili su čak skliznule u recesiju. Nemačka je mogla da se nakratko odvoji od privrednih haosa u takvim zemljama. Ali, na duž rok, to joj neće uspeti i pored dobrog izvoza u Kinu i SAD. Za tako nešto, zemlje evro-zone su suviše tesno povezane.“\nBadiše cajtung (Frajburg): „Potreba za nemačkom tehnikom u zemljama ubrzanog industrijskog razvoja verovatno neće porasti, ali se verovatno neće ni smanjivati. Pri tome slab evro dobro dođe domaćim izvoznicima, jer je nemačka roba van granica zemalja evro-zone postala jevtinija. Demografski razvoj i ponuda radne snage još dobro čine tržištu rada. Ne bi trebalo računati sa padom trgovinske potražnje. Doduše, sve pod uslovom da dužnička kriza u Evropi ne eskalira. Ako se to desi, ulagači će izgubiti poverenje u privredni razvoj i neće ulagati novac, pa će tako i Nemačka da sklizne u recesiju.“\nKljučne reči privreda, nemačka, kriza\nTrajni link https://p.dw.com/p/13i44


PROLETER SE RASTAO SA OSAM IGRAČA: Ortiz ide u Premijer ligu, Viktor na sever Evrope! - Domaći fudbal, Fudbal\nFK Proleter ekipa Tim ilustracija illustration Fudbal-Super League Season 2021/2022 FK Partizan v Proleter Beograd, 07.11.2021. foto: Srdjan Stevanovic/Starsport.rs ©\nVukašin Cvetković 19.01.2022., 19:12\nTrener Bajić ih nije imao u planovima za prolećni deo sezone!\nEkipa novosadskog Proletera sjajno je odigrala prvi deo sezone u Superligi Srbije.. Počeli su sporo, ali su uspeli da se konsoliduju i nadoknade izgubljeno na samom startu prvenstva. Mnogo je na igru uticala promena trenera, koja se desila nakon samo nekoliko kola.. Otišao je Branko Žigić, a na klupu Proletera seo je Dusan Bajić, koji je nakon poslednje utakmice u jesenjem delu prvenstva spremio ‘čistku’. Prema informacijama koje je HotSport ekskluzivno dobio, Proleter je od starta prelaznog roka napustilo ukupno osam igrača.\nPrvi koji se oprostio od ‘srpske Atine’ jeste Viktor Živojinović.. Supertalentovani krilni fudbaler napustio je Slanu Baru i preselio se u Letoniju, gde će biti član Rige. Od srpskih fudbalera tamo trenutno igraju Vranjanin i Piščević.\nNakon Viktora, u inostranstvo se otisnuo i Dilan Ortiz. On je novi fudbaler ruske Ufe koja nastupa u Premijer ligi, a novim saigračima će se uskoro pridružiti na pripremama u Antaliji. Od njega se očekivali mnogo, ali je postigao svega dva pogotka tokom jesenjeg dela prvenstva.\nDilan Ortiz (R) and Igor Vujacic\nDefanzivni dvojac Joković – Janković ostaje u Superligi, ali u različitim timovima. Dušan Joković prešao je na pozajmicu u ekipu Metalca iz Gornjeg Milanovca, dok će Marko Janković do kraja sezone nositi dres Radničkog iz Kragujevca.\nProleter je takođe i prekinuo saradnju sa četvoricom prvotimaca, koji su sada slobodni u izboru nove sredine. Reč je o golmanu Kristijanu Župiću koji nije zabeležio niti jedan nastup, zatim Nikola Pejović koji je takođe bio bez minuta, a zatim i dva leva beka Golubović i Bašanović koji su imali određene minute, što je naročito slučaj sa Bašanovićem.\nBranko Žigićdilan ortizDušan BajićDušan JokovićFK ProleterMarko JankovićNikola PejovićProleterProleter Novi Sadstefan golubovicsuperligaSuperliga SrbijetransferViktor ŽivojinovićĐorđe Bašanović\nPrethodna vest ĆAVI PROGOVORIO O DEMBELEU: ‘Pitajte njega šta se dešava! Ili će da potpiše, ili neka ide!’\nSledeća vest PAKLEN POSAO VOŽDOVCA: Čak tri pojačanja danas su stigla na ‘krov’!


Srpsko jezero - Radoje Đurović\nLični blog | Personal blog\nFacebook Twitter Email Feed LinkedIn Pinterest Flickr YouTube Instagram Skype\nHome »Putopisi»Srpsko jezero\nPosted on 5.oktobar 2012. 5.oktobar 2012. AuthorĐuraLeave a comment\nPoslednjih nekoliko nedelja put me je često navodio u Kruševac i njegovu okolinu. Vozeći se ovim krajevima počeo sam da primećujem divnu okolinu. Toliko sam puta prolazio tu, ali me prioroda uopšte nije nešto posebno impresionirala. Međutim, ove godine, 2012.-te, jesen je zaista predivna, sunčana i topla (ne previše topla, nekako taman!). Verovatno je to divno sunce i predivne jesenje boje obratilo mi pažnju na jezero Ćelije. Posebno u jutarnjim časovima, sunce tako predivno obasjava ovo jezero, koje iako je veštačka tvorevina, tek najobičnija akumulacija, ovog ranog oktobra izgleda fenomenalno. Jednom prilikom sam zastao i napravio par fotografija, koje ću podeliti sa vama:\nJezero ĆELIJE, Kruševac\nFotografije su načinjene mojim mobilnim telefonom u formatu 2592 × 1552 dpi 5.-og Oktobra 2012.godine oko podneva. Kao što i sami vidite, jedna fotografija zamenjuje hiljadu reči, a u ovoj ih galeriji ima 9. Uživajte!\n← Previous Previous post: 5 besplatnih korisnih alata\nNext → Next post: Prvo javljanje iz Barselone\nGemius E-commerce day VI\nCloud Solution by Microsoft\nHrana i piće (1)\nMoj Blog (4)\nBarcelona On-Line (5)\n#W101010 4sq aerodrom Barcelona Bend beograd BI blog bus plus cloud domen druga strana računara Extreme facebook film foursquare gardoš glumci google Gospodin ImpreSSum GPS hotel Impre§um instagram IN VINO kafa knjiga Microsoft Mikelanđelo muzika Office365 outsourcing Power BI promocija Rim servis računara Sinergija Skype turizam Twitter umetnost Van Gogh windows Windows 10 zemun\nArhiva Izaberi mesec oktobar 2018 (1) septembar 2016 (1) jul 2016 (1) april 2016 (1) decembar 2015 (1) novembar 2015 (1) oktobar 2015 (1) jul 2015 (1) jun 2015 (4) april 2015 (1) februar 2015 (1) decembar 2014 (2) novembar 2014 (1) oktobar 2014 (4) avgust 2014 (2) jul 2014 (4) jun 2014 (5) maj 2014 (5) april 2014 (3) mart 2014 (7) februar 2014 (4) januar 2014 (4) decembar 2013 (5) novembar 2013 (3) oktobar 2013 (3) jul 2013 (1) maj 2013 (1) april 2013 (1) mart 2013 (2) januar 2013 (2) decembar 2012 (2) oktobar 2012 (8) septembar 2012 (4) avgust 2012 (4) jul 2012 (6)\nMoj YouTUBE izbor\nTweets by rad_durovic\nMoj izbor linkova\nBrzi otkup automobila\nRetail in Future\nBLOG BON TON\n1. Budite učtivi. Uvažavajte ostale posetioce i komentatore i nemojte ih ni na koji način vređati.\n2. Zabranjeno je ispoljavanje bilo kakve polne, seksualne, verske, rasne, nacionalne, političke i statusne netrpeljivosti, te polemisanje o istim.\n3. Nije dozvoljeno objavljivanje bilo kakvih propagandnih poruka ili materijala, a posebno ako imaju veze sa predhodnom tačkom pravila ponašanja.\n4. Sve objave na ovom blogu vlasništvo su samog autora istih. Ne smeju se kopirati, niti citirati kako u celini, tako niti jedan njihov deo bez eksplicitne dozvole samog autora. U tom smislu, za sve objave moralno i materijalno odgovaran je isključivo i jedino njihov autor.\n5. Tekstove koje čitate na ovom blogu predstavljaju samo literalnu ekspresiju ličnih razmišljanja i stavova njihovih autora i kao takva ne mogu predstavljati, niti se smeju koristiti kao bilo kakva zvanična izjava ili stav!\nThis site is designed by\nCopyright © 2022 Radoje Đurović. All Rights Reserved.


Atentat na Đinđića bio dio široke zavjere | Balkan Vijesti | Al Jazeera\nBivši ministri pravde Srbije Zoran Stojković i policije Dušan Mihajlović mogli bi odgovarati za umiješanost u atentat na bivšeg premijera Zorana Đinđića, kazao je za Al Jazeeru Srđa Popović, advokat porodice Đinđić, nakon što su majka i sestra ubijenog lidera podnijele krivične prijave protiv dvojice srbijanskih političara Velimira Ilića i Nebojše Čovića.\nMila Đinđić i Gordana Đinđić Filipović podnijele su prijave protiv Velimira Ilića, predsjednika stranke Nova Srbija, te Nebojše Čovića, bivšeg potpredsjednika Vlade Srbije, jer, kako su navele, vlastima nisu prijavili prijetnje Milorada Ulemeka Legije da priprema napad na Đinđića.\nĐinđićeva majka i sestra kao jedan od temelja za prijavu uzimaju svjedočenje pripadnika zemunskog kriminalnog klana o pismu koje je Ulemek uputio Iliću.\nUlemek je osuđen na 40 godina zatvora zbog ubistva Đinđića.\nU intervjuu za Al Jazeeru, Popović je kazao da „je ova zavera bila prilično široka“.\n„Tu će biti još prijava“, kazao je on.\nČović: Pokušaj da se zatre istina\nNebojša Čović izjavio je za Al Jazeeru da će se odazvati na krivičnu prijavu, ali da u njoj nema ništa novo u odnosu na činjenice koje su bile poznate 2003. godine kada je Zoran Đinđić ubijen.\n„Zašto se ne bih odazvao? Zbog čega bih se ja sklanjao?“ kazao je Čović, dodavši kako je iznenađen da do sada zvanični organi Srbije nisu tražili njegov iskaz.\nKrivičnu prijavu Čović je opisao je kao „pokušaj da se zatre put ka pravoj istini“.\nKazao je da je već u martu 2003. godine u Vladi Srbije tražio da se razjasne sve činjenice koje su prethodile ubistvu premijera.\n„Nikakav uticaj nisam imao ni na kakav državni organ ni tokom u bistva, kao ni na pravosudne organe“, kazao je on.\nKazavši da ne bi pominjao imena, nego događaje, Popović je dodao kako su „bivši ministar unutrašnjih poslova [Dušan Mihajlović] i ministar pravde [Zoran] Stojković tokom samog suđenja opstruirali postupak i postoje indicije da su čak pokušali da predstave lažne svedoke“.\n„To su činili dosta javno. O tome je čak govorila sudija Maja Kovačević specijalnog suda“, kazao je Popović.\n„DSS (Demokratska stranka Srbije) i Vojislav Koštunica pokušavali su da opstruiraju pravdu“.\nPopović je rekao kako nikada nije otkriveno šta se dogodilo tokom trosatnog sastanka koji su sa odbjeglim Ulemekom održali tadašnji ministar unutrašnjih poslova i načelnik Bezbednosno informativne agencije (BIA).\n„To nije bilo objašnjeno, baca sumnju da su oni imali posebnog interesa da s njim [Ulemekom] dogovore kako će se on braniti.“\nIlić je početkom februara 2003. godine, kada je primio je pismo od Ulemeka, penzionisanog pukovnika Službe bezbjednosti, bio gradonačelnik Čačka i predsjednik stranke Nova Srbija\nIlić je kazao kako ga je pismom Ulemek pozvao da bude dio općenarodnog bunta, kako bi na vlast doveli nove ljude. U pismu je, kako navodi dalje, saznao da Ulemek priprema takav napad i da vrbuje sudionike i to je, tvrdi, prijavio Nebojši Čoviću, koji je tada bio potpredsjednik Vlade Srbije.\nPrema krivičnoj prijavi podnesenoj protiv Ilića i Čovića, nijedan od njih to nije prijavio mjerodavnim tijelima Srbije.\nZa neprijavljivanje pripreme napada na ustavni poredak, zakon Srbije propisuje minimalno pet godina zatvora.\nIlić je u četvrtak rekao novinarima u Skupštini Srbije da je Ulemekovo pismo dao na uvid svim nadležnim državnim službama neposredno pred atentat na Đinđića.\n„Niko ga nije shvatio ozbiljno. Ja nisam odgovoran što niko ništa nije poduzeo“, kazao je Ilić.\nRekao je da je obavijestio Čovića, tadašnjeg ministra policije Dušana Mihajlovića, kao i Đinđića.\n„ Ja sam o pismu obavestio Đinđića. On me je pozvao na razgovor i tada mi je ponudio mesto ministra policije, što sam odbio“ kazao je Ilić, te dodao da ni Đinđić nije pismo shvatio ozbiljno.\nIlić je kazao da je Mihajlović tražio od njega izjavu o pismu, kao i da je policija od njega tražila da svjedoči o odnosu Čovića sa Ulemekom, što Ilić nije želio komentirati.\nIlić je dodao kako bi želi o da se ispitaju svi koji su bili umiješani u atentat, te da je on jedini objavio Ulemekovo pismo, iako su ga osim njega primili mnogi ljudi „koji su učestvovali u 5. oktobru“.\nPopović je kazao kao je Čović smatrao da će nakon ubistva Đinđića postati sljedeći premijer Srbije, te da su zato atentatori smatrali da neće biti otkriveni. Njega Đinđićeva majka i sestra terete za podstrekavanje atentata.\n„Dva svedoka saradnika … su svedočili da je Čović znao da se sprema atentat, da im je dao podršku i da je čak išao toliko daleko da im je nudio lokacije u Užičkoj ulici u kojoj je stanovao i Zoran Đinđić, sa koje je moglo da se puca direktno u rezidenciju“, rekao je Popović.\n„Atentatori su čak izlazili na lice mesta koje je on nudio – to je bilo sedište nekada postojećega Koordinacionog centra za Kosovo na čijem čelu je bio Nebojša Čović.”\nPopović je kazao da iako srbijanske pravosudne institucije „nisu uvek bile na visini zadatka“, on mora imati povjerenja u njih.\n„Toliko godina nakon atentata samoinicijativno nisu preduzeli ništa da se rasvetli ko je sve od političara znao i ko je davao podršku atentatorima“, kazao je on.\nMeđutim, dodao je Popović, kada se ovakvi postupci otvore, „dolazi se do novih dokaza jer oni koji su poznati upućuju na nove“.


Bogdanović i Filharmonija na koncertu posvećenom Ðinđiću - Studio B\nBogdanović i Filharmonija na koncertu posvećenom Ðinđiću Tanjug\nKulturaKultura Pocetna 13. 03. 2019. 11:01:08\nProslavljena violončelistkinja Maja Bogdanović i Beogradska filharmonija, zajedno sa dirigentom Hauardom Grifitsom, pripremaju balkansku premijeru kompozicije „Azul“ O. Golihova za 15. mart, na sceni Kolarca, najavili su iz Filharmonije.\nProvod uz klasičnu muziku se nastavlja i posle koncerta, jer će se solistkinja naći u ulozi di-džeja na novom filharmonijskom afterpartiju u Savamali od 23 časa.\nOkarakterisan kao jedan od najboljih koncerata za violončelo u ovom veku, „Azul“, argentinskog kompozitora Osvalda Golihova, predstavlja jedinstvenu mešavinu tanga, ciganske muzike i melodija sa Bliskog istoka.\nPosebnim ga čini neobičan sastav instrumenata, pa će publika čuti hiperharmoniku i to u izvođenju njenog izumitelja Majkla Vord-Bergmana, zajedno sa neverovatno dugačkom listom egzotičnih udaraljki, među kojima su, recimo, i „kozji nokti“.\nOvo delo koje je premijerno izveo slavni Jo Jo Ma, na filharmonijskom koncertu uokviruju „Posveta bogu Bahu“ Zorana Hristića i „Božanstvena poema“ Aleksandra Skrjabina.\n„Uvek se najviše obradujem kad poziv dođe od Beogradske filharmonije i kad njihov tim predloži nešto izazovno. U ovom slučaju, pored toga što je Azul izuzetno virtuozno napisan, kompozitor se definitivno ne plaši da pokaže velike emocije, prelepe melodije ali i improvizacioni deo“, kazala je Maja Bogdanović i dodala da se raduje što će posle ovog, kako kaže ozbiljnog, koncerta nastaviti druženje sa ljubiteljima dobre muzike na ozbiljan način.\n„U celom svetu ljudi žele da približe klasiku mladima, ali naša Filharmonija uvek pravi atraktivne događaje za publiku od 0-150 godina. Osim što ću se naći za Ð pultom i puštati neke od svojih omiljenih klasičnih numera, pridružiće mi se i fenomenalni englesko-holandski violinista Daniel Roland s kojim smo pripremili par iznenađenja“, kazala je Bogdanović\nFilharmonijski koncert na Kolarcu tradicionalno se posvećuje uspomeni na ubijenog premijera Zorana Ðinđića.\nSto ulaznica za stajanje biće u prodaji sat vremena uoči početka.


Jedan od intervjua koji posebno citaju Pedjini studenti, saradnici, prijatelji… | Pedja Filipović\nJedan od intervjua koji posebno citaju Pedjini studenti, saradnici, prijatelji…\nPedja Filipovic – Masaža je putovanje do središta duše\n(intervju koji je uradila Tamara Lujak )\nPostoje različite vrste ljubavi: prva, najveća, platonska, roditeljska, mladalačka… Razlike postoje i kod načina na koji se voli: duboko, iskreno, žestoko, predano, stidljivo… Ali da li ste znali da postoji i taktilna vrsta ljubavi, zvana masaža?\ni neki se kamen spusti međ’ Tvoje grudi,\nne da ti da dišeš… Pokloni sebi dodir!\n(autor pesme i diplomac Skole masaze „Professional“\nKao i većina mladih razmišljao sam o svojoj profesionalnoj orijentaciji, o lepoj budućnosti i polju u kojem bih mogao sebe potpuno da otvorim i posvetim mu se…. Afiniteti su se kotrljali kao biseri nanizani u nisku, proizvodeći neki poseban, meni drag zvuk kojeg se i danas sećam. Prelistavajući stranice života, iščitavam stalno prisutnu potrebu da se posvetim čoveku. Sa ove vremenske distance, jasno mogu da je definišem kao potrebu za spoznajom samoga sebe, ljudske duše i življenja lepote…\nMešale su se boje na platnu interesovanja, od studija glume, preko psihologije, medicine sa tendencijom specijalizacije estetske hirurgije; što u to vreme nije bilo baš tako popularno, do ideja da upišem teologiju ili se posvetim kulinarstvu i kroz mirise i ukuse oplemenim svoj život i život drugih ljudi… S obzirom na to da sam pohađao i muzičku školu i svirao violončelo i muzika je bila jedno od polja koje me je zavodilo i nagnalo da zaronim u njene dubine…\nSa druge strane, u toku samih studija malo je vremena bilo posvećeno ovoj kraljici preventive što me je zbunjivalo. Definisana kao mehanička energija koja primenom niza pokreta dovodi do promena u organizmu u toplotnu energiju uz niz efekata, bila mi je strana i nedovoljna. Pitao sam se: a gde je tu duša, gde je tu dodir kao najiskreniji i primarniji oblik komunikacije, gde je tu lepota i posvećenost svakom čoveku na način na koji njegov senzibilitet i život traže, gde su tu muzika, mirisi, disanje, vibracija kože…\nBio sam jedan od najboljih studenata Više medicinske škole, diplomirao sam sa prosečnom ocenom 9,83… Neka mi ne zamere neki moji profesori, ali i sama prezentacija masaže u to vreme bila je mehanoterapija, koja ipak više priliči srednjem kadru, a mi smo regrutovani u elitniju priču kineziterapije, fizikalne medicine, sporta… Meni nije bilo jasno, zašto sve navedeno ne može da se ispreplete na najsofisticiraniji način… Na žalost nekih mojih profesora, koje izuzetno cenim, raširio sam jedra i otisnuo se na uzburkanu pučinu istraživanja umetnosti dodira, iako su oni sve nade polagali u mene da ću se posvetiti „težim“ i „ozbiljnijim“ oblastima kao što su kineziologija i kineziterapija. Inače sam iskreni zaljubljenik i u ove grane moje lepe primarne struke.\nPrijatelji koji se bave brojevima, zvezdama kažu, baš je tako trebalo biti, to je tvoj zadatak i živiš ga baš kako treba, to si ti… Ne znam, da li je to bio srećan splet okolnosti, karma, nagrada, zadatak, uglavnom se nađoh na odabranom putu sa gomilom lekcija. Nakon kratkog vremena u spokoju zakuca na vrata rat u mojoj zemlji, našoj lepoj Jugi… Opet, sa ove distance shvatam, Univerzum mi je predložio i ja sam oberučke prihvatio najlepši put. Pomoći čoveku da se opusti, prepozna stres i odagna ga, naučiti kako pomoći bližnjem, kako biti čovek i negovati saosećajnost i kanalisati ljubav, kako neprekidno raditi na sebi…\nStajati pred tolikim brojem ljudi, za svo ovo vreme, ljudima koji te pažljivo slušaju, poštuju i sa poverenjem ti se predaju – ispred mene prvenstveno postavlja odgovornost i zadatak stalnog učenja, spoznaje samoga sebe, brušenja sopstvenih neravnina. Od prvog dana bio sam svestan da komuniciram sa mikrouniverzumima, da svako od mojih studenata ima svoj život, san, uspone i padove, sigurnosti i nesigurnosti, želje, svoju osnovu: porodičnu, socijalnu, emotivnu, racionalnu, energetsku sa kojom dolazi…\nToliko identiteta i života ispred mene, toliko očiju uprtih u mene, u ruke, toliko ušiju koje slušaju, razumeju ili ne, toliko očekivanja… No, opet, osvrnuću se na činjenicu da iskustvo u komunikaciji sa toliko ljudskih, slojevitih duša, način na koji razmišljam, izlazi iz domena kvantitativnog… Nevažno, moglo ih je biti i deset, sto puta, hiljadu puta manje, ali oni su meni ukazali poverenje i odabrali da im budem učitelj… Mi ljudi ogledala smo jedni drugima… Sve su to zaista divni ljudi, različitih struka, sa drugojačijim interesovanjima i delanjima… Zamislite, koliko sam ja tek različit i koliko ću tek od njih naučiti, suočavajući se sa sopstvenim odrazom u ogledalu…\nBiti učitelj, po mom mišljenju, neprocenjiv je dar od Univerzuma, ali i teren na kojem ne možete falsifikovati sebe, svoja osećanja, svoju prirodu. Ako ste iskreni i pošteni prvenstveno prema sebi, ruke, uši, oči učenika su širom otvorene… Od prvog dana učiteljskog rada insistiram na tome da mi moji studenti, moja deca – kako ih od milošte zovem – ne persiraju… Ne prijaju mi te govorne i socijalne distance, kvazi forme poštovanja, posebno zato što je dodir naš primarni jezik komunikacije.\nOno što je mnogo važnije, i na čemu insistiram je osvestiti sebe, svoj potencijal, svoju vibraciju, svoju boju, svoje kaskade duše i njih živeti. Ne želim niti imam egocentričnu potrebu da moji studenti kopiraju mene, već da osveste svoju lepotu i nju kroz masažu daruju svetu. U nekim indijskim vedama piše: „Učitelj je svetionik na putu spoznaje.“ Jasno je, ako nema dovoljno goriva u vašoj lampi, kakva ćete biti svetlost. Zato, biti učitelj znači – neprestano biti učenik.\nMasaža je umetnost vajanja tela, putovanje u središte duše. Ne znam da li bih mogao da je definišem kao posao, svakako da je i tako moguće u nomenklaturi zanimanja… Masaža je poseban vid komunikacije koji iziskuje da volite ljude i posvetite im se… S obzirom da je njen osnovni jezik dodir, jasno je da tu nema glumatanja. Kada postavite ruke na nečije telo svaka reč je suvišna, ruke govore, kroz njih curi energija, misao, želja, cilj, znanje, mir, posvećenost… Svakako da svaka umetnost iziskuje talenat ali i pregalački rad i učenje, istraživanje.\nMasaža je ljubav, lepota, samospoznaja, mir i svest o „sada i ovde“… Iako bazirana na komunikaciji sa telom ili „haljinom“ koju dobijamo genetikom, rođenjem, geografskim odredištem, putešetvije je do najskrivenijih sadržaja kovčega duše. Postavim ruke na ramena lepote zvane čovek, na međulopatični deo, stopala, skalp… i ne zamišljam i ne umišljam da sam produžena ruka boga, već čovek od krvi i mesa koji te inicira da zaroniš u sebe i osvestiš: zašto bol, zašto nepravilno disanje, gde se sklupčao strah i zbog čega, kako bi razumeo svoj bes i nazvao tugu pravim imenom kada te zablokira bol u grudima… Masaža je definitivno putovanje do središta duše… i kraljica preventive, očuvanja zdravlja…\nU svemu, pa i u masaži, oseti se ta kompatibilnost bića, energije… Ponekad date sve od sebe, a sva vrata ostanu zatvorena, svaki dodir ostane na nivou kože, ne prolazi ni dublje ni dalje… što ne znači da će sledeći put biti istovetno… Terapeut oseti čoveka, vibraciju, napetost, nemir, sigurnost i nesigurnost… Oseti i bol ako se posveti… Disanje toliko toga otkriva… Može da oseti i zabrinutost. Zavisi od čoveka…\nUkoliko masažu doživite kao sirovu tehniku, broj ograničenih pokreta, biće naporna… Posle izvesnog vremena zglobovi će početi da bole, otiču, leđa će upozoravati na opasnost i napetošću signalizirati da nešto ne činite kako treba… Ako se prepustite i prvo i osnovno volite da masirate, težinom tela pokrete radite vođeni inspirativnom muzikom, osluškujete biće koje vam veruje i sa poverenjem vam se prepušta do harmonije uma, duše i tela, nakon masaže bićete još ispunjeniji energijom i zračiti intenzivnije lepotom.\nKakve sve vrste masaža postoje: u četiri ruke, vulkanskim kamenjem, šiacu…? Koja je od njih Vama najdraža?\nPostoje nebrojene vrste masaža. Dolaze iz raznih tradicija i kultura… Gotovo svaka ima neku svoju filozofiju i postament, ali i godine rođenja… Volim holističke masaže… Osetiti čoveka i iskombinovati tehnike, biti alhemičar u laboratoriji ulja, mirisa, zvukova… Ne ograničavati se na vreme trajanja kako to komercijala nalaže… Posvetiti se…\nPostavivši ruke na telo klijenta, terapeut prvo prenosi misao. Ona treba da bude jasna i čista, kanalisana, sa ciljem da pomogne, razume, opusti, obezboli, regeneriše… Misao je seme delanja… Terapeut treba da bude prisutan sada i ovde i posvećen…\nNa ovo pitanje ću Vam odgovoriti samo kao podstrek drugima da pomognu, ne da bih se hvalio i skupljao lovorike – dobra dela govore sama za sebe. Valjda empatija ide iz doma, dolazi putem vaspitanja, socijalnog okruženja… U ono ratno vreme, kada su se ljudi možda više osluškivali i pripomagali, nego sada, organizovao sam svoju ekipu, prvenstveno dobrih ljudi, a onda mogu da kažem i svojih studenata, kako bismo masirali ranjenike u Institutu za ortopedsku protetiku „Rudo“ u Beogradu i to smo sa ljubavlju godinama činili svake subote, kako bismo im olakšali rehabilitaciju, bili uz njih…\nZamislite kako je ostati bez ruku, nogu u svojoj petoj, petnaestoj, dvadesetpetoj i svakoj godini života… i biti daleko od porodice, oprostiti se sa zapaljenim ognjištem… Nakon završenih studija glume, moj kolega sa klase Miroslav Nikolić i ja inicirali smo humanitarno izvođenje predstave „Znate li mlečni put“ po gotovo svim gradovima Srbije, kako bismo prikupili školski materijal za decu na Kosmetu u selu Gojbulja… Koliko smo se samo radovali, a tek kada smo otišli na Svetog Savu 2001. godine kod njih i radost im u očima videli… Tokom dvehiljaditih sav sam se posvetio pomoći jednom udruženju za slepe i slabovide i učestvovao u obogaćenju audiobiblioteke – sa velikom ljubavlju zaista… Ima toga još, srce je puno, a želja da inicijativa traje nepresušna…\nGodine 2005. otvorio sam prvi autorizovani centar za masažu „Professional“ u Beogradu… Trebalo je da prodje 17 godina edukatorskog rada dok se nisam osetio potpuno sigurnim u sebe i spoznao da je došao pravi trenutak. Zahvaljujući izuzetnoj ekipi, mogu da kažem, prvenstveno mojih prijatelja, pa tek onda ih nazvati kolegama, mojim studentima, zadovoljan sam kako poslujemo i napredujemo. Prvenstveno zato što se poštujemo i volimo, i što svako ko nam ukaže poverenje i reši da bude naš klijent, oseti upravo tu harmoniju.\nNagrade svakako prijaju, i poručuju potvrdu i priznanje radu, ali i obavezuju: treba ići dalje i neprestano raditi na sebi. Ja sam, eto, prvu zvaničnu nagradu dobio posle 19 godina rada i zahvalan sam naravno… Međutim, moje najveće nagrade i uspeh su angažmani i rezultati koji postižu moji studenti kada krenu sa radom, kao i insistiranje poslodavaca da imaju završenu Školu masaže „Professional“, kao i zadovoljstvo klijenata i pacijenata koji uživaju u velnes i spa konceptu po banjama i institucijama koje sam spomenuo.\nU radio i TV formi emisije „Planeta ljubavi“ gosti su bili svi oni koji su svojim delima potvrdili da su žitelji istoimene planete… Apsolutno nije bilo važno da li su javno eksponirani, poznati, manje poznati, mladi i privlačni ili zreli, iskusni i lepi sadržajnošću, pesnici, kuvari, glumci, roditelji, vaspitači, baletski igrači, političari, automehaničari, kafe kuvarice… Jedno je sigurno, svi su bili dobri ljudi, i to je bila karta za putešestvije… Što su kroz dela potvrdili. Neizmerno sam srećan što sam imao tu privilegiju da ih upoznam i na poverenju koje su mi ukazali gostovanjem, kao i podršci, nadi i veri da planetu ljubavi možemo očuvati i negovati je…\nDa, živim i ljubav i za ljubav… Ona je osnovni pokretač i seme zasejano na plodno tle za većinu divnih ljudi koje poznajem i za mene takođe.\nČesto im citiram stihove našeg voljenog Mike Antića, iz „Besmrtne pesme“, posebno segment: „… i živi ali sasvim! Široko žvaći vazduh i prestiži vetar i ptice, Jer svaka večnost je kratka…“


pink.rs | Linta: Ne smemo zaboraviti zločine u Podrinju nad Srbima\nLinta: Ne smemo zaboraviti zločine u Podrinju nad Srbima\nIzvor: Tanjug; Foto: Tanjug AP ||\nPredsednik Odbora za dijasporu i Srbe u regionu Miodrag Linta rekao je da ne smemo da zaboravimo zločine koje su muslimanske snage počinile nad 3.500 Srba u srednjem Podrinju i pozvao Tužilaštvo za ratne zločine Srbije da procesuira ratne zločine nad Srbima u tom kraju i širom BiH.\nU saopštenju dostavljenom medijima, Linta je podsetio da za zločine nad srpskim civilima i ratnim zarobljenicima na području Srebrenice, Bratunca, Zvornika, Skelana, Milića, Vlasenice i Osmaka još uvek niko nije odgovarao.\n"To je najbolji dokaz da Srbi ne mogu da očekuju pravdu od strane pravosuđa BiH u Sarajevu. Nažalost, 24 godine od završetka rata u BiH svedoci smo stalnog umanjivanja i negiranja srpskih žrtava u srednjem Podrinju i širom BiH s jedne strane i nekažnjavanja muslimanskih i hrvatskih zločinaca s druge strane", rekao je Linta.\nOn je pozvao Tužilaštvo za ratne zločine Srbije da procesuira ratne zločine nad Srbima u srednjem Podrinju i širom BiH.\nLinta ističe da je važno da Srbija i Republika Srpska zajednički rade i istraju u borbi kako bi istina o pravim uzrocima ratova na prostoru bivše Jugoslavije i srpskim žrtvama izašla na svetlost dana.\n"Ne smemo više da ćutimo o svojim žrtvama kako smo to činili posle Prvog i Drugog svetskog rata zbog politike lažnog pomirenja. Zbog toga je važno da kroz obrazovanje, medije, naučne i druge institucije, memorijalne centre istinu o srpskim žrtvama i stradanju srpskog naroda prenosimo na mlađe generacije", podvukao je Linta.\nKaže da bi to trebalo da činimo iz poštovanja prema stradalim precima, kao i iz razloga da se opet ne ponovi genocid i etničko čišćenje nad našim narodom.\nLinta: Sramotna i nepravedna oslabađajuća presuda za Orića\nLinta: Procesuirati odgovorne za sločine u Skelanima 1993.\nLinta: Deklaracija SDA nezvanična objava rata Srbima u Republici Srpskoj!\nLinta: Srbima u Federaciji BiH se sistematski krše prava\nPonovljeno suđenje Glavašu IPAK U ZAGREBU\nSrpska lista: Rada Trajković ismeva zločine nad Srbima (FOTO)


Republika / STANOJEVIĆ PRED RAD OTKRIO KARTE: Evo koja dva fudbalera Partizana su daleko od prvog tima!\nsubota, 6. 3. 2021.| 15:59\nFudbaleri Partizana u nedelju gostuju Radu u meču 26. kola Linglong Superlige Srbije. Trener crno-belih Aleksandar Stanojević prokomentarisao je predstojeći duel na Banjici.\nStanojević je upravo protiv Rada po drugi put debitovao na klupi Partizana u jesenjem delu prvenstva.\n- Biće drugačije nego jesenas. Rad je promenio trenera, Milan Milanović važi za isklusnog stručnjaka, ekipa sad deluje bolje nego na početku sezone. Igramo i mi bolje, pa bi utakmica trebalo da bude neizvesnija. Oni se bore za opstanak, mi za titulu.\nPartizan je pobedio Građevinare na poslednjih deset utakmica, pa će u nedelju biti ogroman favorit.\nAndrija Kaluđerović biće najveća opasnost po gol crno-belih.\n- On je „klasa 1987“, u OFK Beogradu ju je trenirao Mitar Mrkela, imala je sjajne rezultate i igrala odlično. Pamtim Andriju i sa superligaških terena, sposoban je u svakom trenutku na različlite načine da postigne gol, a činjenica da je najbolji strelac u istoriji Superlige vredna je poštovanja - iskren je Stanojević.\nPartizan jedino ne može da računa na Sašu Zdjelara koji čeka dozvolu lekara da se vrati u trenažni proces posle preleanog koronavirusa. Sa druge strane mladi Nemanja Čolić i Denis Stojković su i dalje veoma daleko od prvog tima.\n- Sigurno su pogrešili što nisu otišli na pozajmice, ali utakmice tokom sedmice organizujemo, između ostalog, baš zbog njih i drugih mladih i(li) fudbalera skromne minutaže, da vidimo na koga bismo mogli da računamo. Samo od njih zavisi. Ukoliko budu adekvatni konkurisaće za sastav. S druge strane, Lazaru Pavloviću na leto sigurno neće biti predložena pozajmica, zato što je blizu startnih 11. Pojačao je rad u svim segmentima, sve od njega zavisi. Status mu je takav da može da počne, da uđe ili da ne bude u protokolu, ali o pozajmici nema govora.\nZa kraj se dotakao i prvog spiska Dragana Stojkovića Piksija na klupi reprezentacije Srbije.\n- Nema potrebe da komentarišem imena. Moj prvi utisak je da je selektor pozvao dosta ofanzivnih fudbalera, čime je pokazao opredeljenje.\nNa spisku nema nijednog fudbalera Partizana, ali to ne brine Stanojevića.\n- Nema problema. Naš zadatak je da pokažemo da zaslužujemo dres državnog tima. Želimo ovdavde da šaljem pozitivne vibracije, jer smatramo da nije bitno odakle neko dolazi u reprezentaciju. Želimo joj dosta sreće i uz nju smo u svakom trenutku.\nSrbija Sport Beograd Fudbal FK Rad FK Partizan Linglong Superliga Srbije Aleksandar Stanojević Izjava


Carska bara, kraj prvog poluvremena – Udruženje Poželi želju, Subotica\nCarska bara, kraj prvog poluvremena\nNema komentara na Carska bara, kraj prvog poluvremena\nU subotu 21. juna 2014. godine na Carskoj bari održano je 4. kolo Vojvođanske treking lige u organizaciji „Kluba planinara Zrenjanin“ iz Zrenjanina. Jednu od tri staze uspešno je savladalo 72 učesnika koji su se prijavili za učešće u ovom kolu. Moram da primetim da je bar još 15-ak učesnika Tradicionalne akcije „Susret planinara na Carskoj bari“ samostalno pešačilo na jednoj od tri ponuđene staze ali se nije evidentiralo na startu što je po meni šteta jer bi broj učesnika sigurno bio veći. Nadam se da će u budućim kolima i oni postati zvanični učesnici Vojvođanske treking lige.\nSRP Carska bara (foto Miki Lalić)\nNa Carskoj bari sam bio po peti put, kad god sam do sada bio uvek je toga dana bilo pretoplo i samim tim vrlo teško za pešačenje. Ovaj put Carska bara nas je u dočekala sa nešto nižom temperaturom nego ranijih godina tako da su učesnici mogli lakše savladati predviđenu stazu. Što se mene tiče moj izbor je bila srednja staza, 23 km sam planirao preći za manje od 3 i po sata „malajskim hodom“ kako to Steva zove. No, često se desi da želje i mogućnosti ne idu jedno sa drugim. Na KT 3 sam odlučio da skratim stazu i idem samo na onu kratku od 15 km.\nOrganizator se pobrinuo da na staze budu dobro obeležene, bar toliko dobro da se na svakoj raskrsnici postave putokazne table koje su usmeravale učesnike u daljem kretanju. Osim toga uz mapu staze bilo je i pisano uputstvo koje je eventualne nejasnoće otklonilo. Iako retke ali uvek onda kada treba da ih bude oznake su doprinele da se niko ne izgubi. Nemam zamerki.\nDetalji sa staze, vesela ekipa iz Beograda (foto Marina Nikolić)\nUčesnici su dobili flaširanu vodu na startu prilikom polaska na stazu kao i na KT 1 i KT 4 dok je na svim kontrolnim tačkama bio vode sa česme. Lično smatram da je to sasvim dovoljno (ponovljam da je Vojvođanska treking liga planinarska manifestacija i da učesnici moraju stazu savladati ne oslanjajući se previše na pomoć duž staze). Ja sam krenuo samo sa tom dobijenom flašicom vode i sa 200 dinara (famoznih 200 dinara od kotizacije koje ne idu meni u džep kako neki misle, nego od tih para organizator pokriva troškove organizacije kola) koje sam nameravao potrošiti u etno salašu „Mala Lujza“ na osvežavajujće piće. Tako sam i uradio. Vode je bilo inače na svakoj kontrolnoj tački, one sa česme, nekima ona ima čudan ukus i boju ali voda je voda, mokra i hladna, može da posluži ako je frka.\nProbleme koje imam u poslednje vreme vezani su za tehničke probleme sa komjuterom, štampačem (očiigledno da kompjuter ne zadovoljava potrebe ali dok se ne nađe drugo rešenje moram da radimo ovako) no mislim da i pored toga niko nije bio oštećen, prigovore na pogrešno unete podatke smo prihvatili i korigovali u tabeli konačnih rezultata.\nPredstavnik organizatora (ovaj put u ulozi čistača na stazi) i ja (foto Dragoljub Racić)\nDomaćini, planinari iz KP Zrenjanin su uradili sve što su mogli kako bi kolo proteklo u najboljem redu i ja im se zahvlajujem na tome. Učessnicima je dodeljena diploma i bedž za prelazak staze a pobednicima u muškoj i ženskoj konkurenciji na sve tri staze i medalje. Jedna od tih medalja je završila kod mene, naime na pomenutoj kratkoj stazi od 15 km sam na cilj stigao treći u generalnom plasmanu tj. drugi u kategoriji muških učesnika. Uz flaširanu vodu i čokoladice na stazi više se za tih 200 dinara kotizacije ne može ni očekivati.\nPobednici na sve tri staze(foto Olgica Nikolin)\nSledi letnja pauza, posle 4 kola može se reći da je ovo kraj prvog poluvremena. Drugo poluvremen počinje u Čortanovcima 30.avgusta. Zatim sledi raspisivanje konkursa za organizaciju kola u 2015. godini a možda i za novog direktora lige jer nemam nameru da se borim protiv vetrenjača. Letnju pauzu ću iskoristiti da se odmorim od lige, da se više posvetim nekim drugim stvarima i ličnim zadovoljstvima.\nU Carsku baru sam krenuo bez GPS-a, bez fotoaparata, čak sam i telefon negde zaturio pre polaska ali sam ga srećom pronašao pa sam njime napravio par fotografija koje su kao i uvek u fotogaleriji.\nPrikaz staze (autor Dragan Popov, jedan od učesnika na stazi od 15 km)\n0 thoughts on “Carska bara, kraj prvog poluvremena”\nzooxy1 22. juna 2014. at 17:58\nHvala Milane, trudimo se zaista mnogo ali zaista jako nedostaje ta materijalno-tehnička podrška. Ali ajde, odmaram u julu, ne razmišljam o treking ligi (bar ne svakodnevno) pa se vidimo naravno u Čortoanovcima\nMilan Mirković 22. juna 2014. at 17:53\nMožda nemam naročito velik ligaški „staž“, ali ipak mogu da primetim da ozbiljnost i profesionalnost organizacije konstantno idu uzlaznom putanjom. Međutim, jako dobro znam koliko energije i truda leži iza organizacije ovakvih manifestacija (budući da sam se jedno vreme bavio organizacijom seminara), što učesnici obično ni ne mogu da primete. I mada mislim da se i vetrenjače mogu pobediti uz dobre saveznike, uvek je pametnije sačuvati živce i zdravlje dok ne bude kasno. Vidimo se u Čortanovcima u avgustu, a do tada – punjenje baterija. Pozdrav!


Bolji pogled na svet - Veselin Jevrosimović\n2022 - Mar - 01\nJedan od neispunjenih snova svih koji su krajem prošlog veka zamišljali tehnološku budućnost posle dvehiljadite je masovna upotreba pametnih naočara. Ruku na srce, bilo je i još uvek ima brojnih pokušaja da se ova vrsta uređaja na velika vrata uvede u svakodnevni život ljudi, ali za sada bez vidljivog uspeha.\nČitalac koji redovno prati dešavanja u IT svetu sigurno se seća pompezno najavljivanih Gugl naočara, projekta od koga je internet gigant na kraju odustao. Problemi sa kojima su se oni, ali i brojni drugi proizvođači i inovatori suočili, višestruki su i kompleksni. Sa jedne strane tehnologija nije dovoljno napredovala da omogući male dimenzije i težinu naočara koja bi omogućila udobno nošenje tokom celog dana. Druga grupa izazova odnosi se na bezbednost i opasnosti koje sa sobom nosi konstantno umetanje informacija u vidno polje korisnika. Na kraju, a ništa manje važno, je i pitanje poštovanja privatnosti drugih, budući da ugrađena kamera može da snima a da okolina toga nije svesna. Naravno, izazovi su tu da bi bili prevaziđeni, a ljudsku kreativnost nije moguće zaustaviti. Zbog toga polako nastaje nova generacija pametnih naočara. Da bi bile lakše, one koriste moderne elektronske komponente, ali i dodatnu opremu poput pametnih ogrlica. Na taj način sve hardverske komponente ne moraju obavezno da budu sastavni deo naočara. Veza sa telefonom takođe omogućava rasterećenje, dok se informacije dozirano i kombinovano prikazuju u vidnom polju, ali i na drugim povezanim uređajima poput pametnog ručnog časovnika. Mnogi smatraju da bez pametnih naočara ideja proširene realnosti (eng augmented reality) ne može da zaživi u potpunosti. Internet stvari, povezanih pametnih predmeta za svakodnevnu upotrebu, takođe zahteva neku vrstu direktnog “pogleda” na digitalne informacije. Čitavu oblast dodatno u žižu dovodi popularizacija fenomena metaversa, odnosno virtuelnih svetova.\nUveren sam da pametne naočare imaju budućnost i da ćemo ih u dogledno vreme i sami koristiti. Takođe, očekujem da će se – nakon što korisnici steknu odgovarajuće navike i prihvate regulativu vezanu za bezbednost i zaštitu privatnosti – pojaviti i pametna kontaktna sočiva i neka druga rešenja iz domena proširene realnosti. To ne znači da će pametni telefoni nestati. Oni će još dugo ostati osnovni lični mobilni uređaj, ali će postati centar nešto šireg sistema povezanih aparata.


Dok Banat pije vodu punu arsena, Mirović gradi zgradu RTV za 44 miliona evra! | Srpska radikalna stranka\n„Srpska radikalna stranka je sa ogorčenjem i u neverici primila informaciju, koju je u javnost plasirao Miodrag Koprivica, generalni direktor Radio televizije Vojvodine da će nova poslovna zgrada RTV na Mišeluku koštati čak 44 miliona evra. Ovo je skandal bez presedana. Dok je za najveći deo Vojvodine u 21. veku, osnovna komunalna infrastruktura – voda, asfalt, struja i kanalizacija misaona imenica, bahati naprednjački pokrajinski režim se rasipa milionima na projekte od kojih građani nemaju nikakve koristi. Dok Banat pije vodu punu arsena, Mirović gradi spejs šatl zgradu za televiziju, koja nije medijski servis građana, nego partijska televizija Srpske napredne stranke. Srpska radikalna stranka zahteva smenu Miodraga Koprivice i kompletnog rukovodstva RTV, raspisivanje javnog konkursa za izbor novog direktora i formiranje višestranačkog upravnog odbora, sastavljenog od predstavnika svih parlamentarnih stranaka.“ – izjavio je na današnjoj konferenciji za medije Đurađ Jakšić, predsednik Poslaničke grupe Srpske radikalne stranke u Skupštini AP Vojvodine.\nJakšić je rekao da uporno, godinu i po dana, traži od Igora Mirovića zvaničnu informaciju, koja je konačna cena koštanja nove poslovne zgrade RTV, ali da predsednik Pokrajinske vlade izbegava odgovor.\n„Kada se krenulo u realizaciju projekta, Mirović je tvrdio da će nova zgrada RTV koštati između 1,5 i 1,8 milijardi dinara. Međutim, u međuvremenu, troškovi su udvostručeni. Na jedvite jade, preko poslaničkog pitanja, dobio sam polovičan odgovor da će izgradnja koštati 3.150.800.000.000,00 dinara, ali da ta cena ne podrazumeva tehničko – tehnološko opremanje objekta. Dakle, sama izgradnja, bez opremanja objekta, koštaće više od 25 miliona evra. Osiromašeni građani moraju znati da su zlatom plaćali izgradnju nove zgrade televizije, jer će, za svaki izgrađeni kvadratni metar, biti plaćeno preko 1600 evra. Miroviću, objasni javnosti, kako je moguće da kvadrat nove zgrade RTV košta 1600 evra?!“ – naglasio je Jakšić.\nSrpski radikali ističu da je zgrada Radio televizije Vojvodine, jedan u nizu, promašenih, megalomanskih projekata od kojih građani nemaju nikakav benefit.\n„Naprednjački pokrajinski režim ne interesuje poražavajuća činjenica da kompletan severni i srednji Banat pije neispravnu vodu, punu arsena, da dobar deo sela po Vojvodini nema asfalt, niti kanalizaciju. Umesto da finansiraju izgradnju prečistača otpadnih voda, kanalizacije i fabrika vode, kao elementarne civilizacijske potrebe, pokrajinski režim zida novu zgradu televizije, na kojoj je zabranjena svaka kritika nesposobnog i u kriminalu ogrezlog naprednjačkog režima na republičkom i pokrajinskom nivou. Srpska radikalna stranka zahteva od Igora Mirovića da, potvrdi ili demantuje, informaciju da će građani za zgradu RTV platiti 44 miliona evra.“ – zaključio je Đurađ Jakšić.


Osoblje i pacijenti Klinike za onkologiju sačuvani od kovida\nOKO 200 PACIJENATA SVAKODNEVNO PRIMALO TERAPIJU TOKOM EPIDEMIJE\nDirektor Klinike Vladimir Todorović kazao da je tokom marta i aprila primijenjeno 2.600 hemioterapija, zračenje je primilo 210 bolesnika, urađeno je više od 4.000 pregleda i doneseno oko 1.200 konzilijarnih odluka i mišljenja\nKlinika za onkologiju KCCG, Foto: Savo Prelević\nOko 200 pacijenata svakodnevno je tokom pandemije koronavirusa primalo neki vid onkološke terapije, ali niko od njih i zaposlenih na Klinici za onkologiju i radioterapiju nije zaražen.\nDirektor Klinike Vladimir Todorović za “Vijesti” je kazao da je tokom marta i aprila primijenjeno 2.600 hemioterapija, zračenje je primilo 210 bolesnika, urađeno je više od 4.000 pregleda i doneseno oko 1.200 konzilijarnih odluka i mišljenja.\n“Na Klinici za onkologiju i terapiju dnevno se primjenjuje oko 80 hemioterapija, dok se zračenje sprovodi kod oko 90 pacijenata. U stacionarnom dijelu dnevno je u prosjeku oko 40 bolesnika. Ukupno 200 bolesnika svakodnevno prima neki vid onkološke terapije, što je sličan broj kao i prije pandemije”, pojasnio je.\nRad je bio prilagođen situaciji, tako da oboljelih nije bilo ni među zaposlenima, ni među pacijentima. Uz stalnu konsultaciju sa menadžmentom, napravljena je reorganizacija kadra i prostora i uspjeli smo bez dana zastoja da damo sve terapije u kontinuitetu”\nTodorović je istakao da zbog intenzivnog rada na Klinici i dalje nema liste čekanja za procedure zračenja, niti primjene hemioterapije i imunoterapije.\nTodorović(Foto: Zoran Đurić)\n“Tokom pandemije, hirurške grane su radile hitna onkološka stanja, dok su odložene određene operacije tumora dojke, kolona i uroloških tumora, što je i preporuka inostranih centara, pa su date druge dodatne terapije radi smanjenja rizika”, kazao je.\nIstiče da je Klinika radila bez zastoja od pojave epidemije koronavirusa.\n“Rad je bio prilagođen situaciji, tako da oboljelih nije bilo ni među zaposlenima, ni među pacijentima. Uz stalnu konsultaciju sa menadžmentom, napravljena je reorganizacija kadra i prostora i uspjeli smo bez dana zastoja da damo sve terapije u kontinuitetu”, priča Todorović.\nOn je kazao da se na ulazu u Kliniku radi detaljna epidemiološka anketa i svakom pacijentu mjeri tjelesna temperatura, a od 6. aprila ispred zgrade je Vojska.\n“Od 29. aprila se svi onkološki bolesnici prije započinjanja liječenja, bilo hirurškog ili sistemskog, hemioterapije ili radioterapije, testiraju na Covid-19. Takođe, svi bolesnici koji se primaju u hospitalni dio Klinike treba da imaju test na novi koronavirus koji je negativan”, pojasnio je.\nTodorović je rekao da u Poliklinički dio i dnevnu bolnicu ulazi limitiran broj bolesnika, kako bi se održala fizička distanca i sigurnost, a svi nose masku tokom hemioterapije.\n“Pacijenti koji ulaze na Kliniku da bi primili hemioterapiju ili zračenje, izlaze na najbližem izlazu koji je za to otvoren, kako bi se što manje zadržavali u zgradi...”.\nGovoreći o zaštitnoj opremi zaposlenih, Todorović je kazao da svi imaju maske i rukavice, u zavisnosti od frekvencije pregleda i radnog mjesta (dnevna bolnica i bunker radioterapije), a imaju i povećan obim zaštite, u vidu mantila, maska naočara ili vizira. On je rekao da samo jedan tehničar za zračenje ulazi u bunker tokom dana.\nTodorović je pojasnio da je higijena prostora podignuta na najviši nivo, a 21. marta urađena kompletna dezinfekcija unutrašnjosti zgrade Klinike.\nOn je rekao da je obim kontrolnih pregleda smanjen, ali bolesnici šalju nalaze preko mejla ili Vajbera.\nPutem vajbera od 16. marta, tvrdi Todorović, održavaju se i sastanci kolegijuma Klinike.\n“Organizovali smo liječenje bolesnika sa kancerom u Tuzima u vremenu totalnog karantina. Onkolog i dvije medicinske sestra odlazili su u Tuzi, a prva radna posjeta bila je 31. marta. Nakon toga su se terapije sprovodile jednom nedeljno - četiri do pet hemioterapija i imunoterapija. Bolesnici su testirani na kovid i svi su bili negativni. S obzirom na sadašnju epidemiološku situaciju, bolesnici iz Tuzi dolaze na Kliniku na terapije i zračenje”, pojasnio je Todorović.\nZbog situacije u Tuzima, ali i sekundarnih kontakata sa inficiranima, nekoliko doktora i sestara Klinike bilo je u samoizolaciji, ali su negativni na kovid-19.\nPrilagodili liječenje pandemiji\nTodorović je pojasnio da su konzilijumi doktora donosili odluke na osnovu dokumentacije i bez prisustva pacijenata, osim kada je to neophodno.\nTvrdi da su se određene hemioterapije, kod kojih je to moguće, primjenjivale oralnim putem (tablete) umjesto intravenskim putem, kako je preporučilo i Udruženje onkologa Evrope, i da to nije uticalo na efikasnost liječenja.\n“Terapije bisfosfonatima (za metastaze na kostima) i određene potkožne hormonske terapije propisane su u izvještajima onkologa da se primenjuju u opštim bolnicama, kao što dozvoljava lista lijekova Fonda za zdravstveno osiguranje”.\nOn je rekao i da nije bilo moguće raditi scintigrafske preglede na Nuklearnoj medicini, zbog nemogućnosti transporta izotopa iz inostranstva.\n“Ljekari su u određenim slučajevima zamijenili to sa pregledima na skeneru i magnetnoj rezonanci, ali se planira da budu pozvani svi bolesnici kada se izotop može dopremiti avionskim putem, jer na drugi način nije moguće u ovim okolnostima”.\nKlinika postaje Institut za onkologiju\nTodorović je rekao da ove godine u Centru za medikalnu onkologiju planiraju sve savremene protokole koje sadrže ljekove sa nove liste...\n“U centru za zračenje sa tri savremena linearna akceleratora smo primijenili najsavremenije tehnike planiranja i primjene zračenja, a planiramo da budemo regionalni centar za savremeno liječenje koje će primati i inostrane pacijente”, pojasnio je.\nTodorović tvrdi da se na nuklearnoj medicini, sa dvije gama kamere, na najsavremeniji način rade dijagnostičke procedure, te se planira i uvođenje pet-skenera...\nMeđu planiranim aktivnostima je i organizacija laboratorije za istraživanje i aplikaciju nacionalnih i internacionalnih projekata, u Centru za istraživanje raka koji je najnovija jedinica Klinike od prošle godine.\n“S obzirom na intenzivan razvoj Klinike, kako u kadrovima od kojih je 12 supspecijalista onkologa, pet fizičara, tri doktora nauka i jedan magistar nauka, veoma značajne sofisticirane opreme u koji spadaju tri Lanaca, dvije gama kamere, CT za planiranje, brahiterapijske opreme i istraživačkog centra, podnijeli smo inicijativu da se Klinika preimenuje u Institut za onkologiju Crne Gore u okviru KC-a”.\nOčekuju porast broja malignih bolesti u naredne dvije decenije\nPrema podacima mreže Globocan, u Crnoj Gori oko 3.000 osoba godišnje oboli od kancera, dok oko 1.500 umre.\nNjihove procjene, tvrdi Todorović, su da će se broj malignih bolesnika povećavati naredne dvije decenije, i to prije svega u zemljama u razvoju.\nTodorović podsjeća da se preventivnim aktivnostima i smanjenju faktora rizika kod različitih formi karcinoma može smanjiti smrtnost od raka i otkriti bolest u ranoj fazi, kada se pacijent u potpunosti može izliječiti.\nPrema Evropskom kodeksu protiv raka, pridržavanjem preporuka broj umrlih može se smanjiti za polovinu.\nNjihove preporuke građanima, podsjeća Todorović, su da ne puše duvanske proizvode, održavaju tjelesnu masu, budu fizički aktivni i ograniče vrijeme koje provode sjedjeći.\nOn ponavlja da se treba hraniti zdravo, jesti integralne žitarice, mahunarke, voće i povrće i da treba ograničiti unos visokokalorične hrane, bogate šećerima ili mastima, crvenog mesa i grane sa puno soli, konzumiranje zaslađenih napitaka, ali i izbjegavati industrijski prerađenu hranu.\nPrema preporukama Evropskog kodeksa, podsjeća Todorović, bolje je ne piti alkohol, a na radnom mjestu se treba zaštiti od materija koje izazivaju rak.\nIzbjegavati pretjerano izlaganje suncu, naročito za djecu, i ne koristiti solarijume zbog rizika za nastanak melanoma i tumora kože.\nTreba preduzeti mjere i da se smanji nivo radona.\nTodorović je istakao da dojenje kod žena smanjuje rizik za nastanak kancera, dok hormonska supstituciona terapija povećava rizik od nekih vrsta raka.\nDjecu, kako je kazao, treba uključiti u programe vakcinacija za hepatitis B, za novorođenčad, kao i humani papiloma virus za djevojčice.\nOn je ponovio da treba učestvovati u organizovanim programima za skrining raka debelog crijeva (za muškarce i žene), dojke i grlića materice (žene).\npandemija koronavirusaTuziFond za zdravstveno osiguranjeCovid-19Vladimir TodorovićkoronavirusKlinika za onkologiju i radioterapiju\n06.03. 10:32 h\t2863\t104150\n06.03. 14:35 h\t592\t84825\n06.03. 15:42 h\t201\t64235\n06.03. 13:31 h\t1356\t59490


Da li i vaša baterija traje kraće zbog iOS-a 11? - iMagazin\nDa li i vaša baterija traje kraće zbog iOS-a 11?\n2017/09/28 | 12:17\nProšlo je više od nedelju dana otkako je iOS 11 zvanično objavljen, što znači da su stotine hiljada ljudi pokrenuli sistem kako bi videli kako radi nakon većeg broja beta testiranja. Mnogi korisnici nisu bili previše oduševljeni novim sistemom i imali su pritužbe o smanjenom trajanju baterije, između ostalog. Pogledajmo koliko ljudi ima ovaj problem.\nKarijera novog sistema retko započne savršeno, a ni iOS 11 nije bio ništa drugačiji. Što se više promena uvodi, nastaje više mogućnosti za pojavu problema, a iOS 11 je ovoga puta dobio mnogo njih. Jednostavno, na osnovu zakona verovatnoće, morali su da postoje neki problemi nakon objavljivanja koji nisu otkriveni tokom beta perioda, ili su otkriveni, ali niko o njima nije pričao. Nije iznenađujuće da nisu uspeli da eliminišu sve probleme u sistemu, iako je ovo mobilni operativni sistem koji ima najviše beta verzija u Apple-ovoj istoriji.\nJedan od najčešćih problema koji ljudi imaju je trajanje baterije. Međutim, ovo je i dalje prilično podeljeno mišljenje. Neki korisnici uopšte nisu iskusili taj problem, dok su drugi zaista primetili da se trajanje baterije pogoršalo u poređenju sa iOS-om 10.3.3. Slični problemi koji se pojavljuju u vreme prvog objavljivanja potpuno su normalni. Nije čudno da će većina nadolazećih ažuriranja do izlaska iOS-a 12 biti popravke grešaka i optimizacija, našta ukazuje i nedavno objavljeni iOS 11.0.1\nDrugi faktor u ovom problemu bi mogao biti taj da korisnici češće koriste svoje telefone, čak i ako to ne primećuju. Malo više testiraju Siri, malo više ‘čačkaju’ po kontrolnom centru, i iznenada koristite telefon dodatnih deset minuta, a baterija se za to vreme ispraznila. Ipak, tako ekstremna reakcija je neuobičajena i zato mora postojati razlog zašto se to događa.\nTo potvrđuje samo Wander-ova analiza. Kompanija za istraživanje sigurnosti analizirala je podatke o ponašanju 50.000 korisnika iPhone-a i iPad-a, i došli su do nekih prilično drastičnih zaključaka. Kao što možete da vidite na slici ispod, iOS 11 je napravio prilično veliku štetu u pogledu trajanja baterije. Dok je uređaj sa iOS-om 10.3.3, napunjen na 100% mogao da izdrži u proseku 240 minuta sa neprekidnim korišćenjem, taj broj je u slučaju uređaja sa iOS-om 11 pao na 96 minuta. Takođe moramo dodati da bi ove podatke trebali da uzmemo sa rezervom, jer Wander ne govori o metodologiji koju su koristili u anketi.\nBez obzira na to da li želite da raspravljate o ovim rezultatima ili ne, jedna stvar je sigurna. Mnogi ljudi nisu imali nikakvih problema, što znači da iako možete da primetite smanjeno trajanje baterije u sistemu, ono se pojavljuje samo u vezi sa određenim navikama korisnika. Postavlja se pitanje, koliko ljudi ovaj problem zaista zahvata.


Magazin Novosti / Artnit · · Komentara: 0\nOvaj cvet ima bogato simolično značenje.\nCvet gerbera ima bogato simbolično značenje. Svojim veselim bojama budi pozitivne emocije i biće odličan podsetnik za prevazilaženje melanholije i tuge koje trenutno doživljavate. Zato što njegove latice ostaju otvorene i tokom noći simboliše i prijateljstvo, nevinost, snagu i veličinu i zato se najčešće poklanja prijateljima.\nCvet gerbera simboliše sreću i radost. On će uneti sunčevu svetlost i toplinu u dom bez obzira koliko mračno izgledao dan, prenosi sajt artnit.net\nPročitajte još: Šta sve LJILJAN može da uradi za vaš dom: Poželećete i vi\nUglavnom se povezuje za tužnim događajima i asocira na skromnost\nSimbol gerbera povezan je sa lepotom, čistotom i nevinošću. Pošto je i simbol dece i majčinstva biće savršen poklon za ženu koja je upravo dobila decu ili ih očekuje.\nPoklanja se pravim prijateljima!\nGerber može biti u različitim bojama. Žuti gerber simboliše veselje, crveni gerber buđenje strasti i energije, ružičasti gerber deluje umirujuće, narandžasti predstavlja simbol života i zdravlja, a beli gerber smiruje um.\nPročitajte još: Oduševite se kada ga dobijete, a onda se osuši! Evo kako da CVEĆE u vazi ostane dugo sveže\nOvo cve će ne bi trebalo darovati nekome koga volite ili za Dan zaljubljenih, jer će sigurno poslati poruku da nešto skrivate od osobe koju volite\nPročitajte još: Naterajte BOŽIĆNU ZVEZDU da cveta za praznike, a način je malo SUROV\nRaznolikost u bojama i vrstama čini gerber zanimljivim cvetom i poklanja se za rođendane, slavlja. Cvet gerbera je takođe simbol obmane, a darivanje ovog cveća može simbolizovati da nešto krijete od nekoga.\nEvo odgovora na NAJTEŽE PITANJE: Kako da KRALJICU ZIME sačuvate za narednu godinu\nNikada ne bi pogodili koja je REKREACIJA SAVRŠENA! Pola sata u BAŠTI čini čuda\nMnogima je USPELO: Ostavite PUŠENJE uz pomoć ove biljke! Par kapi ubiće svaku žudnju\nZnate li kako je PETAO dobio naziv? Temelj leži u SRPSKOJ mitologiji i veoma je poštovan u srpskom narodu\nTumačenje SNOVA: Šta znači sanjati PUCNJAVU\nŠta mislite, ko je dobio više poklona 14. februara: Partneri ili LJUBIMCI?\nNajemotivnije i najlepše čestitke upućene drugarici za rođendan


Biodiverzitet rijeke Neretve – Exchange\nDogađaji, Treninzi July 5, 2021 TZHNK\nMostar, Bosna i Hercegovina. Seminar „Biodiverzitet rijeke Neretve“ održan je u hotelu Mostar, 30.06.2021. godine. Seminar je organizovan u okviru projekta „Otkrivanje prekograničnog vodenog biodiverziteta – EXChAngE“.\nSeminar je okupio tur operatere i turističke vodiče iz Hercegovačko neretvanske županije koje je projektni tim, uz pomoć eksperata, upoznao sa raznolikošću živog svijeta rijeke Neretve. Eksperti dr. Anita Dedić, dr. Anđelka Lasić, i dr. Jerko Pavličević govorili su o biološkim značajkama voda sliva rijeke Neretve, flori i fauni rijeke Neretve, kao i o raznolikost riba rijeke Neretve i njihovom značaju u sportsko-ribolovnom, znanstvenom turizmu, domaćoj ribljoj gastronomskoj ponudi.\nOvim seminarom dat je doprinos diversifikaciji turističke prezentacije u prekograničnoj regiji Hrvatska, Bosna i Hercegovina, Crna Gora.\nTags: Mostar, rijeka Neretva, trening\nTrening web master-a\nWeb master trening: Ugovor: Digital services within EXChAngE project, Kotor, Montenegro EXChAngE T02 Vrijeme:...\nPočetni događaj projekta održan je 19. oktobra 2020. u Dubrovniku i Kotoru. Događaj je...


Prodaja stanova Blok 63 | Moja Nekretnina\nProdaja stanova Blok 63. Najveća ponuda prodaje stanova u Srbiji. Kada je u pitanju prodaja stanova Blok 63 u ponudi je veliki broj oglasa stanova različitih veličina i struktura, kako jednosobnih tako i dvosobnih, trosobnih i četvorosobnih stanova.\nAko Vas interesuje Prodaja stanova Blok 63 na celokupnom tržištu nekretnina u Srbiji, pronađeno je 167 nekretnina bilo da su u pitanju oglasi objavljeni samo na našem sajtu ili sa svih ostalih relavantnih portala za nekretnine u Srbiji. Od sada ih sve zajedno možete sortirati, filtrirati ili upoređivati.\nOdličan dvosoban stan, Blok 63\n3.510 € /&nbspm2\nProdaje se dvosoban stan Blok 63 u ulici jurija-gagarina površine 52m2. Stan ima garažu...\nCena nekretnina Blok 63\n2.222 €/m2 +5,15%\nOpširnije: Cena kvadrata Blok 63\nProdaje se trosoban stan Blok 63 površine 84m2 u ulici Nehruova. Stan ima terasu...\n1.839 € /&nbspm2\nKvadrata: 87 m² Sprat: 10 / - 3-soban\nProdaje se trosoban stan Blok 63 površine 87m2 na 10. spratu. Stan ima terasu, centralno grejanje...\nProdaje se trosoban stan, Nehruova\nProdaje se trosoban stan Blok 63 na prvom spratu u ulici Nehruova površine 75m2. Stan ima terasu, centralno grejanje...\nProdaje se trosoban stan Blok 63 površine 84m2. Stan ima terasu...\nKvadrata: 66 m² Sprat: 3 / - 2-soban\nProdaje se dvosoban stan u ulici Gandijeva na trećem spratu površine 66m2. Stan ima terasu, centralno grejanje...\nKvadrata: 84 m² Sprat: 1 / - 3.5-soban\nProdaje se trosoban stan Blok 63 na prvom spratu u ulici Nehruova površine 84m2. Stan ima terasu, centralno grejanje...\nLep trosoban stan, Blok 63\nKvadrata: 92 m² Sprat: - / - 3.5-soban\nProdaje se trosoban stan Blok 63 površine 92m2. Stan ima garažu, terasu, podrum...\nProdaje se stan Blok 63 površine 92m2 na petom spratu. Stan ima balkon, terasu...\nKvadrata: 83 m² Sprat: 6 / - 3-soban\nProdaje se trosoban stan na šestom spratu površine 83m2\nProdaje se trosoban stan Blok 63 u ulici NEHRUOVA površine 75m2\nProdaje se stan na prvom spratu površine 84m2. Stan ima terasu...\nProdaje se stan Blok 63 na prvom spratu površine 96m2. Stan ima terasu, centralno grejanje...\nProdaje se trosoban stan Blok 63 površine 84m2 na prvom spratu. Stan ima terasu, podrum, centralno grejanje...\nProdaje se trosoban stan Blok 63 površine 75m2 u ulici nehruova. Stan ima garažu, podrum...\nProdaje se trosoban stan Blok 63 u ulici nehruova površine 83m2. Stan ima podrum...\nOdličan trosoban stan, Blok 63\nProdaje se trosoban stan Blok 63 površine 84m2 u ulici NEHRUOVA\nOdličan dvosoban stan, GANDIJEVA\nProdaje se dvosoban stan Blok 63 površine 45m2 u ulici GANDIJEVA\nProdaje se četvorosoban stan, Blok 63\nProdaje se stan na prvom spratu površine 96m2. Stan ima terasu, centralno grejanje...\nProdaje se trosoban stan Blok 63 površine 84m2 na prvom spratu. Stan ima terasu, centralno grejanje. Prodaja stanova Blok 63...\nProdaja stanova Blok 63 najčešća pitanja\nDa li je pravo vreme za prodaju stanova na lokaciji Blok 63?\nU poslednjih nekoliko godina, Cena stanova na lokaciji Blok 63 je prilično porasla. Kada je u pitanju Blok 63 može se uočiti da potražnja za stanovima ne opada, a time i stanovi dobijaju na ceni. Ukoliko razmišljate o prodaji stana na lokaciji Blok 63 onda je narednih godinu dana pravo vreme za to.\nCena stanova na lokaciji Blok 63?\nNa teritoriji Blok 63 objavljeno je u portekla 3 meseca 248 stanova na prodaju. Od toga malih stanova 35, srednjih 202, dok je velikih stanova objavljeno 11.\n- U našoj analizi mali stanovi su oni, čija površina ne prelazi 30 kvadratnih metara. Radi se o stanovima koji imaju samo jednu sobu. Prosečna cena takvih stanova na prodaju u protekla tri meseca je iznosila 2.265€/m2.\n- Stanovi srednje veličine su dvosobni i trosobni stanovi čije kvavdratura nije manja od 30 i ne prelazi 100. Prosečna cena takvih stanova na prodaju je iznosila 2.238 €/m2.


Smart School Prijava na webinar - Smart School\nSada kada smo suočeni sa krizom, kao što je ova koju trenutno doživljavamo COVID-19, rad na daljinu je neophodan baš kao i dalje napredovanje i učenje svakog pojedinca. Ta nadogradnja znanja i veština je potrebna da bi se ljudi bolje osećali, baš kao i da bi napredovali u svom životu i karijeri.\nZa 20 godina koliko uspešno radimo, uvek smo nesebično delili sa polaznicima naše znanje i ekspertizu, zato smo se i ovaj put spremno uputili u inicijativu #DigitalnaSolidarnost. Na osnovu iskustva i interesovanja polaznika najavili smo niz besplatnih webinara za Vas koji pokrivaju aktuelne teme iz naprednih funkcija Microsoft Excel-a, Bezbednost (email napadi, Phishing), Teams & Stream, Kako napraviti Gmail nalog, CSS, Rad sa dokumentima MS Word, Obrada fotografija u Photoshop-u…\nMožete se prijaviti na najavljen webinar u ponuđenoj formi u produžetku.\nNakon Vaše prijave, dobićete potvrdan mail o prijavi i link za pristup na zakazan webinar.\nSvi održani webinari biće postavljeni na ovoj stranici nakon održavanja kako biste mogli da ih pregledate više puta ukoliko niste u mogućnosti da ih pratite u zakazanom terminu.\nRaspored besplatnih webinara ćemo stalno dopunjavati novim temama i terminima, zato pratite ovu stranicu.\nU nastavku pogledajte ranije održane webinare\nSortiranje datuma i Flash Fill\nKako napraviti Gmail nalog i poslati mail?\nMicrosoft Teams – Moderna komunikacija\nKako ubaciti MS Excel u dokument u MS Word-u\nCSS – Moderan parallax efekat na web stranici\nOd informacionog zahteva do SQL upita\nMicrosoft Teams – kreiranje timova, dodavanje članova i rad sa planerom\nKorišćenje 3D formula\nOživite vaše fotografije u MS PowerPoint-u\nXlookup (R.I.P. Vlookup)\nHow to become an Ethical Hacker webinar\nZašto je CEH (Certified Ethical Hacker) najmoćniji program u sajber bezbednosti